02012O0027 — LT — 17.11.2019 — 007.001

Šis tekstas yra skirtas tik informacijai ir teisinės galios neturi. Europos Sąjungos institucijos nėra teisiškai atsakingos už jo turinį. Autentiškos atitinkamų teisės aktų, įskaitant jų preambules, versijos skelbiamos Europos Sąjungos oficialiajame leidinyje ir pateikiamos svetainėje „EUR-Lex“. Oficialūs tekstai tiesiogiai prieinami naudojantis šiame dokumente pateikiamomis nuorodomis

►B EUROPOS CENTRINIO BANKO GAIRĖS 2012 m. gruodžio 5 d. dėl Transeuropinės automatizuotos realaus laiko atskirųjų atsiskaitymų skubių pervedimų sistemos (TARGET2) (nauja redakcija) (ECB/2012/27) (2013/47/ES) (OL L 030 2013.1.30, p. 1)

Iš dalies keičiamas:









▼B

EUROPOS CENTRINIO BANKO GAIRĖS

2012 m. gruodžio 5 d.

dėl Transeuropinės automatizuotos realaus laiko atskirųjų atsiskaitymų skubių pervedimų sistemos (TARGET2)

(nauja redakcija)

(ECB/2012/27)

(2013/47/ES)







I

SKIRSNIS

BENDROSIOS NUOSTATOS

1 straipsnis

Dalykas ir taikymo sritis

▼M6

1. TARGET2 teikia RLAA paslaugą mokėjimams eurais, atsiskaitant centrinio banko pinigais per mokėjimų modulio (MM) sąskaitas, TSD specialiąsias lėšų sąskaitas (T2S SLS) vertybinių popierių sandoriams ir TIPS specialiąsias lėšų sąskaitas (TIPS SLS) momentiniams mokėjimams. TARGET2 yra įkurta ir veikia BTP pagrindu, per kurią mokėjimo nurodymai pateikiami, apdorojami bei galiausiai gaunami tokiu pačiu techniniu būdu. Kalbant apie T2S SLS techninį veikimą, TARGET2 yra techniškai sukurta ir funkcionuoja T2S platformos pagrindu. Kalbant apie technines TIPS SLS operacijas, TARGET2 yra techniškai sukurta ir funkcionuoja TIPS platformos pagrindu.

▼B

2. TARGET2 teisiškai yra išdėstyta kaip daugelio RLAA sistemų darinys.

▼M4

1a straipsnis

TARGET2 operacijos

Nacionaliniai centriniai bankai (NCB) visada naudoja TARGET2 sąskaitas tokioms operacijoms:

a) Europos Centrinio Banko gairėse (ES) 2015/510 (ECB/2014/60) ( 1 ) apibūdintoms atvirosios rinkos pinigų politikos operacijoms;

b) su išorine sistema susijusių operacijų atlikimui ir

c) mokėjimams tarp kredito įstaigų;

▼B

2 straipsnis

Terminų apibrėžtys

Šiose gairėse:

1. bendra techninė platforma (BTP) – vienos techninės platformos infrastruktūra, pateikta BTP teikiančių NCB;

2. TARGET2 komponento sistema – bet kuri Eurosistemos CB RLAA sistema, kuri yra TARGET2 dalis;

3. centrinis bankas (CB) – Eurosistemos CB ir (arba) prisijungęs NCB;

4. BTP teikiantys NCB – Deutsche Bundesbank, Banque de France ir Banca d’Italia, veikiantys kaip CB, kuriantys ir eksploatuojantys BTP Eurosistemos tikslams;

▼M1

5. ►M3 TARGET2 tinklo paslaugų teikėjas ◄ – kompiuterizuoto tinklo ryšių, skirtų pateikti mokėjimo pranešimams TARGET2, teikėjas. Kompiuterizuoto tinklo ryšiai teikiami per SWIFT ir papildomai, Eurosistemos vidaus komunikacijai – per CoreNet;

▼M6

6. dalyvis [arba tiesioginis dalyvis] – subjektas, turintis bent vieną MM sąskaitą (MM sąskaitos turėtojas) ir (arba) vieną T2S specialiąją lėšų sąskaitą (T2S SLS turėtojas) ir (arba) vieną TIPS SLS (TIPS SLS turėtojas) Eurosistemos CB;

▼B

7. Eurosistemos CB – ECB arba euro zonos NCB;

8. mokėjimų modulis (MM) – BTP modulis, kuriame apmokami ►M3 MM sąskaitos turėtojų ◄ mokėjimai MM sąskaitose;

9. MM sąskaita – ►M3 MM sąskaitos turėtojo ◄ sąskaita mokėjimų modulyje Eurosistemos CB, tokiam ►M3 MM sąskaitos turėtojui ◄ reikalinga:

a) pateikti mokėjimo nurodymus arba gauti mokėjimus per TARGET2 ir

b) apmokėti tokius mokėjimus tame Eurosistemos CB;

10. euro zonos NCB – valstybės narės, kurios valiuta yra euro, nacionalinis centrinis bankas (NCB);

11. bendrovės identifikavimo kodas (BIC) pagal ISO standartą Nr. 9362 nustatytas kodas;

12. adresuojamojo BIC turėtojas – subjektas, kuris:

a) turi bendrovės identifikavimo kodą (BIC);

b) nėra patvirtintas kaip netiesioginis dalyvis;

c) yra MM sąskaitos turėtojo korespondentas ar klientas arba MM sąskaitos turėtojo ar netiesioginio dalyvio filialas ir gali pateikti mokėjimo nurodymus bei gauti mokėjimus iš TARGET2 komponento sistemos per MM sąskaitos turėtoją;

▼M6

13. netiesioginis dalyvis – Europos Sąjungoje ar Europos ekonominėje erdvėje (EEE) įsteigta kredito įstaiga, kuri sudarė susitarimą su MM sąskaitos turėtoju dėl mokėjimo nurodymų pateikimo ir mokėjimų gavimo per tokį MM sąskaitos turėtoją, bei kurį TARGET2 komponento sistema pripažino netiesioginiu dalyviu;

▼B

14. filialas – filialas, kaip apibrėžta Reglamento (ES) Nr. 575/2013 4 straipsnio 1 dalies 17 punkte;

▼M6

15. darbo diena arba TARGET2 darbo diena – bet kuri diena, kurią TARGET2 vykdo atsiskaitymus pagal mokėjimo nurodymus kaip nustatyta II priedo V priedėlyje, IIa priedo V priedėlyje ir IIb priedo III priedėlyje;

▼B

16. sertifikavimo įstaigos – vienas arba daugiau NCB, Valdančiosios tarybos paskirtas veikti Eurosistemos vardu išduodant, tvarkant, atšaukiant ir atnaujinant elektroninius sertifikatus;

17. elektroniniai sertifikatai arba sertifikatai – sertifikavimo įstaigų išduota elektroninė byla, kuri susieja viešąjį raktą su asmeniu ir kuri naudojama šiems tikslams: paliudyti, kad viešasis raktas priklauso asmeniui, patvirtinti turėtojo tapatybę, patikrinti to asmens parašą arba užkoduoti tam asmeniui skirtą pranešimą. Sertifikatai laikomi fizinėje laikmenoje, pvz., lustinėje kortelėje arba USB atmintinėje, ir nuorodos į sertifikatus apima tokias fizines laikmenas. Sertifikatai yra reikalingi ►M3 MM sąskaitos turėtojų ◄ tapatybės patvirtinimo procese jiems jungiantis prie TARGET2 per internetą ir teikiant mokėjimo pranešimus arba valdymo pranešimus;

18. sertifikato turėtojas – įvardintas atskiras asmuo, kurį ►M3 MM sąskaitos turėtojas ◄ identifikavo ir jam leido turėti internetinę prieigą prie ►M3 MM sąskaitos turėtojo ◄ TARGET2 sąskaitos. Jo prašymą gauti sertifikatą patikrino ►M3 MM sąskaitos turėtojo ◄ buveinės NCB ir perdavė sertifikavimo įstaigoms, kurios tada pateikė sertifikatą, susiejantį viešąjį raktą su ►M3 MM sąskaitos turėtojo ◄ tapatybę identifikuojančiais duomenimis;

19. prisijungęs NCB – prie TARGET2 pagal atskirą susitarimą prisijungęs NCB, kuris nėra euro zonos NCB;

20. JL grupė – iš jungtinio likvidumo (JL) režimą naudojančių JL grupės narių sudaryta grupė;

21. JL grupės narys – ►M3 MM sąskaitos turėtojas ◄ , kuris atitinka naudojimosi JL režimu kriterijus ir yra sudaręs JL susitarimą;

22. JL susitarimas – JL grupės narių ir jų atitinkamų JL nacionalinių centrinių bankų dėl JL režimo sudarytas daugiašalis jungtinio likvidumo susitarimas;

23. JL NCB – euro zonos NCB, kuris yra JL susitarimo šalis ir veikia kaip JL grupės narių, kurie dalyvauja jo TARGET2 komponento sistemoje, sandorio šalis;

24. JL režimas – tai naudotinų lėšų MM sąskaitose sumavimas;

▼M6

25. naudotinos lėšos – teigiamas dalyvio sąskaitos balansas ir, jei taikytina, bet kokia MM sąskaitoje atitinkamo euro zonos NCB tokiai sąskaitai suteikta dienos paskolos linija, kuria dar nepasinaudota, arba, jei taikytina, sumažintos bet kokių apdorotų likvidumo rezervacijų MM sąskaitoje arba T2S SLS blokuotų lėšų suma;

▼B

26. dienos paskola – mažiau nei vienai darbo dienai suteikta paskola;

27. JL grupės valdytojas – kitų JL grupės narių paskirtas JL grupės narys darbo dienos metu valdyti naudotinas JL grupės lėšas;

28. ribinio skolinimosi norma – palūkanų norma, taikoma ribinio skolinimosi galimybei;

29. ribinio skolinimosi galimybė – nuolatinė Eurosistemos galimybė, kuria sandorio šalys gali naudotis, kad gautų vienos nakties paskolą iš NCB iš anksto nurodyta ribinio skolinimosi norma,

30. atsiskaitymų bankas – ►M3 MM sąskaitos turėtojas ◄ , kurio MM sąskaita ar subsąskaita yra naudojama išorinės sistemos per ISS pateiktiems mokėjimo nurodymams apmokėti;

▼M6

31. išorinė sistema – Sąjungoje arba EEE įsteigto subjekto valdoma bei kompetentingos institucijos prižiūrima ir (arba) stebima sistema, kuri atitinka paslaugas eurais teikiančių infrastruktūrų vietai taikomus priežiūros reikalavimus, kaip kartkartėmis iš dalies keičiama ir skelbiama ECB interneto svetainėje ( 2 ), ir kurioje keičiamasi mokėjimais ir (arba) finansinėmis priemonėmis ir (arba) atliekama jų tarpuskaita arba jie yra įskaitomi, o a) piniginės prievolės yra vykdomos TARGET2 ir (arba) b) lėšos laikomos TARGET2, vadovaujantis šiomis gairėmis ir dvišaliu išorinės sistemos ir atitinkamo Eurosistemos CB susitarimu;

▼B

32. išorinės sistemos sąsaja (ISS) – techninė įranga, įgalinanti išorinę sistemą naudoti specialias, iš anksto nustatytas paslaugas teikiant ir apmokant išorinės sistemos mokėjimo nurodymus; euro zonos NCB ją taip pat gali naudoti piniginėms operacijoms, kylančioms iš grynųjų pinigų indėlių ir atsiėmimų, vykdyti;

▼M6

33. mokėtojas – išskyrus 23 straipsnyje nurodytą atvejį, TARGET2 dalyvis, kurio MM sąskaita, T2S SLS arba TIPS SLS bus debetuojama apmokant mokėjimo nurodymą;

34. gavėjas – išskyrus 23 straipsnyje nurodytą atvejį, TARGET2 dalyvis, kurio MM sąskaita, T2S SLS arba TIPS SLS bus kredituojama apmokant mokėjimo nurodymą;

35. suderintos taisyklės – II, IIA, IIB arba V priede nurodytos sąlygos;

▼B

36. pagrindinės TARGET2 paslaugos – mokėjimo nurodymų TARGET2 komponento sistemose apdorojimas, su išorine sistema susijusių operacijų atlikimas ir likvidumo sutelkimo būdai;

▼M6

37. namų sąskaita – Sąjungoje ar EEE įsteigtos kredito įstaigos sąskaita, kurią euro zonos NCB atidaro ne MM;

▼M3 —————

▼B

39. vadovaujantis NCB – TARGET2 komponento sistemos, kurioje dalyvauja JL grupės valdytojas, JL NCB;

40. priverstinio vykdymo įvykis – JL grupės nario atžvilgiu:

a) bet koks įsipareigojimų nevykdymo atvejis, nurodytas II priedo 34 straipsnio 1 dalyje;

b) bet koks kitas įsipareigojimų nevykdymo atvejis arba įvykis, nurodytas II priedo 34 straipsnio 2 dalyje, kurio atžvilgiu CB nusprendė, atsižvelgdamas į įsipareigojimų nevykdymo arba įvykio svarbą, kad turėtų būti išieškoma iš įkeitimo objekto pagal to priedo 25b straipsnį, įkaitas turėtų būti realizuotas pagal to priedo 25c straipsnį ir turėtų būti pradėtas reikalavimų įskaitymas pagal to priedo 26 straipsnį;

c) bet koks sprendimas sustabdyti arba nutraukti dienos paskolos teikimą;

41. dalyvio sąsaja (DS) – techninė įranga, įgalinanti tiesioginius dalyvius pateikti ir apmokėti mokėjimo nurodymus naudojantis MM teikiamomis paslaugomis;

42. internetinė prieiga – tai ►M3 MM sąskaitos turėtojas ◄ pasirinkta MM sąskaita, kuria galima naudotis tik per prieigą internetu, ir ►M3 MM sąskaitos turėtojas ◄ mokėjimo pranešimus arba kontrolinius pranešimus į TARGET2 pateikia internetu;

43. nemokumo byla – nemokumo byla, kaip apibrėžta 1998 m. gegužės 19 d. Europos Parlamento ir Tarybos direktyvos 98/26/EB dėl atsiskaitymų baigtinumo mokėjimų ir vertybinių popierių atsiskaitymų sistemose ( 3 ) 2 straipsnio j punkte;

▼M7

44. informacijos ir kontrolės modulis (IKM) (Information and Control Module, ICM) – BTP modulis, leidžiantis MM sąskaitos turėtojams tiesiogiai gauti informaciją ir suteikiantis jiems galimybę pateikti likvidumo pervedimo nurodymus, valdyti likvidumą ir, jei taikytina, inicijuoti pakaitinius mokėjimo nurodymus arba nenumatytais atvejais – mokėjimo nurodymus sprendimui nenumatytais atvejais;

▼M6

45. TARGET2 koordinatorius – ECB paskirtas asmuo, kuris užtikrina kasdienį TARGET2 operacinį valdymą, esant neįprastai situacijai valdo ir koordinuoja veiklą, koordinuoja ir perduoda informaciją MM sąskaitos turėtojams ir TIPS SLS turėtojams;

▼B

46. TARGET2 atsiskaitymų vadovas – Eurosistemos CB paskirtas asmuo stebėti jo TARGET2 komponento sistemos veikimą;

▼M6

47. TARGET2 krizių vadovas – Eurosistemos CB paskirtas asmuo Eurosistemos CB vardu valdyti padėtį dėl BTP ir (arba) TIPS platformos sutrikimų ir (arba) neįprastų išorės įvykių;

48. techniniai TARGET2 sutrikimai – sunkumai, trūkumai arba gedimai atitinkamos TARGET2 komponento sistemos naudojamoje techninėje infrastruktūroje ir (arba) kompiuterių sistemose, įskaitant BTP ar T2S platformą, arba kitas įvykis, kai atitinkamoje TARGET2 komponento sistemoje neįmanoma apmokėti ir tą pačią darbo dieną užbaigti apdoroti mokėjimų;

49. neapmokėtas mokėjimo nurodymas – mokėjimo nurodymas, išskyrus momentinio mokėjimo nurodymą, mokėjimo grąžinimo nurodymą ir likvidumo pervedimo iš TIPS SLS į MM nurodymą, kuris nebuvo apmokėtas tą pačią darbo dieną, kurią jis buvo priimtas;

▼B

50. atsiskaitymas tarp sistemų – realaus laiko debeto nurodymų apmokėjimas, kai mokėjimai atliekami iš vienos išorinės sistemos atsiskaitymų banko, šiam naudojant 6-ąją atsiskaitymo procedūrą, į kitos išorinės sistemos atsiskaitymų banką, šiam naudojant 6-ąją atsiskaitymo procedūrą, kaip nurodyta IV priede;

51. piniginis atsiskaitymas – atsikaitymas banknotais ir monetomis;

▼M1

52. CoreNet – vidaus Eurosistemos tinklo paslauga, kurią ECB teikia, o Eurosistemos CB naudoja kaip nenumatytiems atvejams skirtą tinklą prisijungti prie BTP, jei neveikia SWIFT, bei kaip ne SWIFT, o alternatyvų tinklą prisijungti prie KAPS;

53. klientų aptarnavimo paslaugų sistema (KAPS) – ji teikia Eurosistemos CB pagrindines ir papildomas paslaugas, t. y. archyvavimo, sąskaitų išrašymo papildomas paslaugas, užklausų ir ataskaitų teikimo papildomas paslaugas ir ryšių su klientais papildomas paslaugas;

▼M2

54. indėlių galimybė – nuolatinė Eurosistemos galimybė, kuria kitos sandorių šalys gali pasinaudoti teikdamos vienos nakties indėlius nacionaliniame centriniame banke už iš anksto nustatytą indėlių palūkanų normą;

55. palūkanų norma už naudojimąsi indėlių galimybe – indėlių galimybei taikoma palūkanų norma;

▼M3

56. T2S operacijos – suderintos ir standartizuotos vienalaikio vertybinių popierių ir piniginių lėšų pervedimo atsiskaitymų paslaugos, teikiamos per T2S platformą integruotoje techninėje aplinkoje, turinčioje tarptautinių pajėgumų;

57. TARGET2-Securities (T2S) arba T2S platforma – aparatinės įrangos, programinės įrangos ir kitų techninės infrastruktūros komponentų rinkinys, per kuriuos Eurosistema teikia paslaugas CVPD ir Eurosistemos CB, kurios leidžia atlikti pagrindinius, neutralius ir nepaisančius sienų atsiskaitymus už vertybinių popierių sandorius vienalaikio vertybinių popierių ir piniginių lėšų pervedimo pagrindu centrinio banko pinigais;

58. T2S tinklo paslaugų teikėjas – įmonė, kuri sudarė licencijavimo susitarimą su Eurosistema T2S kontekste teikti ryšio paslaugas;

▼M6

59. T2S specialioji lėšų sąskaita (T2S SLS) – T2S SLS turėtojo sąskaita, atidaryta TARGET2-[įterpti CB/šalies nuorodą] ir naudojama piniginiams mokėjimams, susijusiems su T2S vertybinių popierių atsiskaitymais;

60. Suderintos T2S specialiosios lėšų sąskaitos (T2S SLS) atidarymo ir tvarkymo TARGET2 taisyklės – IIa priede nustatytos taisyklės;

▼M3

61. automatinio įkeitimo operacijų taisyklės – IIIa priede nustatytos taisyklės;

▼M6

62. mokėjimo nurodymas – kredito pervedimo nurodymas, likvidumo pervedimo nurodymas, tiesioginio debeto nurodymas, likvidumo pervedimo iš MM į T2S SLS nurodymas, likvidumo pervedimo iš T2S SLS į MM nurodymas, likvidumo pervedimo iš T2S SLS į T2S SLS nurodymas, likvidumo pervedimo iš MM į TIPS SLS nurodymas, likvidumo pervedimo iš TIPS SLS į MM nurodymas, momentinio mokėjimo nurodymas arba mokėjimo grąžinimo nurodymas;

63. likvidumo pervedimo iš T2S SLS į MM nurodymas – nurodymas pervesti nurodytą lėšų sumą iš T2S SLS į MM sąskaitą;

64. likvidumo pervedimo iš MM į T2S SLS nurodymas – nurodymas pervesti nurodytą lėšų sumą iš MM sąskaitos į T2S SLS;

65. likvidumo pervedimo iš T2S SLS į T2S SLS nurodymas – nurodymas pervesti nurodytą lėšų sumą a) iš T2S SLS į T2S SLS, kuri susieta su ta pačia pagrindine MM sąskaita, b) iš T2S SLS į T2S SLS, kurią turi tas pats juridinis asmuo; arba c) iš T2S SLS į T2S SLS, kurią (arba jas abi) turi CB;

66. pagrindinė MM sąskaita – MM sąskaita, su kuria susieta T2S SLS, ir į kurią dienos pabaigoje automatiškai grąžinami bet kokie likučiai;

▼M3

67. realaus laiko atskirieji atsiskaitymai – kiekviena mokėjimo nurodymų apdorojimo ir apmokėjimo operacija, atliekama realiuoju laiku;

68. kredito pervedimo nurodymas – mokėtojo nurodymas pervesti lėšas gavėjui atliekant įrašą MM sąskaitoje;

69. TARGET2 dalyvis – bet kurios TARGET2 komponento sistemos bet kuris dalyvis;

▼M6

70. automatinis įkeitimas – euro zonos NCB suteikta dienos paskola centrinio banko pinigais, kuri inicijuojama, kai T2S SLS turėtojas neturi pakankamai lėšų apmokėti vertybinių popierių sandorių; tokia dienos paskola užtikrinama perkamais vertybiniais popieriais (srauto įkaitas) arba T2S SLS turėtojo turimais vertybiniais popieriais euro zonos NCB naudai (atsargų įkaitas);

▼M3

71. likvidumo pervedimo nurodymas – mokėjimo nurodymas, kurio pagrindinė paskirtis yra pervesti lėšas tarp to paties dalyvio skirtingų sąskaitų arba KSI ar JL grupėje;

72. kredito įstaiga: a) kredito įstaiga, kaip apibrėžta Europos Parlamento ir Tarybos reglamento (ES) Nr. 575/2013 ( 4 ) 4 straipsnio 1 dalies 1 punkte [ir, kai tinkama, įterpti nacionalinės teisės nuostatas, įgyvendinančias Europos Parlamento ir Tarybos direktyvos 2013/36/ES ( 5 ) 2 straipsnio 5 dalį], kurią prižiūri kompetentinga institucija; arba b) kita kredito įstaiga, kaip apibrėžta Sutarties 123 straipsnio 2 dalyje, kuriai taikomi panašūs į kompetentingos institucijos priežiūrą patikrinimai;

73. tiesioginio debeto nurodymas – gavėjo nurodymas, pateiktas jo CB, pagal kurį mokėtojo CB tiesioginio debeto įgaliojimo pagrindu debetuoja mokėtojo sąskaitą nurodyme pateikta suma;

▼M5

74. garantinės lėšos – išorinės sistemos dalyvių suteiktos lėšos, naudotinos tais atvejais, kai dėl bet kokių priežasčių vienas ar daugiau dalyvių neįvykdo savo mokėjimo įsipareigojimų išorinėje sistemoje;

▼M6

75. TARGET momentinių mokėjimų vykdymo (TIPS) paslauga – momentinio mokėjimo nurodymų vykdymas atsiskaitant centrinio banko pinigais TIPS platformoje;

76. TIPS platforma – vienos techninės platformos infrastruktūra, pateikta TIPS platformą teikiančių NCB;

77. TIPS platformą teikiantys NCB – Deutsche Bundesbank, Banco de España, Banque de France ir Banca d'Italia, veikiantys kaip CB, kuriantys ir eksploatuojantys TIPS platformą Eurosistemos tikslams;

78. TIPS tinklo paslaugų teikėjas – įmonė, kuri: a) atitinka visas būtinas sąlygas prisijungti prie TIPS platformos ir kuri nustatė techninę jungtį su TIPS platforma pagal IIb priedo V priedėlyje nustatytas taisykles ir procedūras ir b) pasirašė TIPS ryšio priėmimo sąlygas, paskelbtas ECB interneto svetainėje;

79. TIPS specialioji lėšų sąskaita (TIPS SLS) – TIPS SLS turėtojo sąskaita, atidaryta TARGET2-[įterpti CB/šalies nuorodą] ir naudojama teikti momentinių mokėjimų paslaugas jo klientams;

80. Suderintos TIPS specialiosios lėšų sąskaitos atidarymo ir tvarkymo TARGET2 taisyklės – IIb priede nustatytos taisyklės;

81. momentinio mokėjimo nurodymas – pagal Europos mokėjimų tarybos SEPA momentinio kredito pervedimo (SCT Inst) schemą, mokėjimo instrukcija, kuri gali būti vykdoma 24 valandas per parą visomis kalendorinėmis metų dienomis, apdorojimą vykdant nedelsiant arba beveik nedelsiant ir apie tai pranešant mokėtojui;

82. mokėjimo atšaukimo nurodymas – vadovaujantis SCT Inst schema, TIPS SLS turėtojo žinutė, kuria prašoma grąžinti [lėšas] pagal įvykdytą momentinio mokėjimo nurodymą;

83. mokėjimo grąžinimo nurodymas – vadovaujantis SCT Inst schema, mokėjimo nurodymas, kurį inicijuoja mokėjimo atšaukimo nurodymo gavėjas, atsakydamas į mokėjimo atšaukimo nurodymą, ir kuris vykdomas to mokėjimo atšaukimo nurodymo siuntėjo naudai;

84. likvidumo pervedimo iš MM į TIPS SLS nurodymas – nurodymas pervesti nurodytą lėšų sumą iš MM sąskaitos į TIPS SLS;

85. likvidumo pervedimo iš TIPS SLS į MM nurodymas – nurodymas pervesti nurodytą lėšų sumą iš TIPS SLS į MM sąskaitą;

▼M7

86. sprendimas nenumatytais atvejais (Contingency Solution) – BTP funkcionalumas, apdorojantis labai svarbius ir svarbius mokėjimus nenumatytais atvejais.

▼B

3 straipsnis

TARGET2 komponento sistemos

1. Kiekvienas Eurosistemos CB eksploatuoja savo TARGET2 komponento sistemą.

2. Kiekviena TARGET2 komponento sistema pagal atitinkamus nacionalinės teisės aktus, įgyvendinančius Direktyvą 98/26/EB, yra apibrėžiama kaip sistema.

3. TARGET2 komponento sistemų pavadinimai sudaromi tik iš „TARGET2“ ir atitinkamo Eurosistemos CB ar tokio Eurosistemos CB valstybės narės pavadinimo arba santrumpos.

4 straipsnis

Valstybių narių, kurių valiuta nėra euro, NCB prisijungimas

Nedalyvaujančių valstybių narių, kurių valiuta nėra euro, NCB prie TARGET2 gali prisijungti tik sudarę susitarimą su Eurosistemos CB. Tokiame susitarime nurodoma, kad prisijungę NCB vadovaujasi šiomis gairėmis, atsižvelgdami į abipusiškai nustatytus patikslinimus ir pakeitimus

5 straipsnis

ECBS vidaus sandoriai

Europos centrinių bankų sistemos (ECBS) vidaus sandoriai apdorojami TARGET2, išskyrus mokėjimus, kuriuos, kai tinkama, CB dvišaliais arba daugiašaliais susitarimais sutinka apdoroti korespondentinėse sąskaitose.

6 straipsnis

Eurosistemos vidaus atsiskaitymai

1. Bet kuris mokėjimų apmokėjimas tarp skirtingų TARGET2 komponento sistemų dalyvių automatiškai suformuoja mokėtojo Eurosistemos CB Eurosistemos vidaus įsipareigojimą gavėjo Eurosistemos centriniam bankui.

2. Bet kuris pagal 1 dalį suformuotas Eurosistemos vidaus įsipareigojimas automatiškai prijungiamas ir sudaro bendro kiekvieno Eurosistemos CB įsipareigojimo dalį. Kiekvieną kartą, kai apmokamas mokėjimas tarp skirtingų TARGET2 komponento sistemų dalyvių, atitinkamai pakoreguojamas susijusio Eurosistemos CB bendras įsipareigojimas. Darbo dienos pabaigoje kiekvienam tokiam bendram įsipareigojimui taikoma daugiašalė įskaitos procedūra, kurią atlikus nustatomas kiekvieno euro zonos NCB įsipareigojimas arba reikalavimas ECB, kaip nustatyta Eurosistemos centrinių bankų susitarime.

3. Kiekvienas euro zonos NCB tvarko sąskaitą, kurioje įrašomas jo įsipareigojimas arba reikalavimas ECB, atsiradęs apmokėjus mokėjimus tarp TARGET2 komponento sistemų.

▼M6

3a. Nedarant poveikio 1 ir 2 daliai, bet kuris momentinių mokėjimų nurodymų apmokėjimas tarp skirtingų TARGET2 komponento sistemų dalyvių automatiškai suformuoja tik po vieną kiekvieno Eurosistemos CB reikalavimą ar įsipareigojimą ECB atžvilgiu. Kiekvieno Eurosistemos CB reikalavimas ar įsipareigojimas ECB atžvilgiu, kuris naudojamas atskaitomybės tikslais kiekvienos darbo dienos pabaigoje, patikslinamas kasdien, naudojant atitinkamo Eurosistemos CB apskaitoje esančių visų TIPS SLS dienos pabaigos balansų deltą.

▼B

4. ECB savo registruose atidaro sąskaitą kiekvienam euro zonos NCB, kad darbo dienos pabaigoje būtų matyti konkretaus euro zonos NCB įsipareigojimas arba reikalavimas ECB.







II

SKIRSNIS

VALDYMAS

▼M4

7 straipsnis

Valdymo lygiai

1. Nepažeidžiant Europos centrinių bankų sistemos ir Europos Centrinio Banko statuto (toliau – ECBS statutas) 8 straipsnio, TARGET2 valdymas grindžiamas trijų lygių valdymo schema. ►M6 Valdančiajai tarybai (1 lygis), 2 lygio techninio ir operacinio valdymo subjektui ir BTP teikiantiems NCB ir TIPS platformą teikiantiems NCB (3 lygis) paskirti uždaviniai yra nustatyti I priede. ◄

2. Valdančioji taryba yra atsakinga už vadovavimą TARGET2, jos valdymą ir kontrolę. 1 lygiui paskirti uždaviniai priklauso išimtinei Valdančiosios tarybos kompetencijai. ►M6 ————— ◄

3. Vadovaujantis ECBS statuto 12 straipsnio 1 dalies trečia pastraipa, Eurosistemos CB yra atsakingi už 2 lygiui paskirtus uždavinius Valdančiosios tarybos apibrėžtoje bendroje sistemoje. Valdančioji taryba įsteigia 2 lygio subjektą, kuriam Eurosistemos CB paveda tam tikrus techninio ir operacinio valdymo uždavinius, susijusius su TARGET2.

4. Eurosistemos CB susitaria tarpusavyje sudarydami atitinkamus susitarimus.

▼M6

5. Vadovaujantis ECBS statuto 12 straipsnio 1 dalies trečia pastraipa, BTP teikiantys NCB ir TIPS platformą teikiantys NCB yra atsakingi už 3 lygiui paskirtus uždavinius Valdančiosios tarybos apibrėžtoje bendroje sistemoje.

6. BTP teikiantys NCB ir TIPS platformą teikiantys NCB sudaro susitarimus, reglamentuojančius BTP ir TIPS platformą teikiančių NCB teiktinas paslaugas. Tam tikrais atvejais į tokius susitarimus įtraukiami prisijungę NCB.

7. Eurosistema, kaip T2S paslaugų teikėja, ir Eurosistemos CB, kaip jų atitinkamų nacionalinių TARGET2 komponento sistemų operatoriai, sudaro susitarimą, reglamentuojantį Eurosistemos paslaugų teikimą Eurosistemos CB T2S SLS atžvilgiu. Kai tai tinkama, tokį susitarimą taip pat sudaro prisijungę NCB.

▼B







III

SKIRSNIS

TARGET2 VEIKIMAS

8 straipsnis

▼M6

Suderintos MM sąskaitos, T2S SLS arba TIPS SLS atidarymo ir tvarkymo TARGET2 taisyklės

▼B

1. ►M4 Kiekvienas euro zonos NCB priima II priede nustatytų Suderintų MM sąskaitos atidarymo ir tvarkymo TARGET2 taisyklių įgyvendinimo priemones. ◄ Šios priemonės išimtinai reglamentuoja atitinkamo euro zonos NCB ir jo ►M3 MM sąskaitos turėtojų ◄ santykius mokėjimų apdorojimo MM atžvilgiu. MM sąskaita galima naudotis per internetinę prieigą arba per ►M3 TARGET2 tinklo paslaugų teikėją ◄ . Šie du naudojimosi MM sąskaita metodai yra nesuderinami, tačiau ►M3 MM sąskaitos turėtojas ◄ gali pasirinkti turėti vieną arba daugiau MM sąskaitų, ir kiekviena iš jų būtų galima naudotis arba per prieigą internetu, arba per ►M3 TARGET2 tinklo paslaugų teikėją ◄ .

▼M6

1a. Kiekvienas euro zonos NCB priima IIa priede nustatytų Suderintų T2S specialiosios lėšų sąskaitos atidarymo ir tvarkymo TARGET2 taisyklių įgyvendinimo priemones. Šios priemonės išimtinai reglamentuoja atitinkamo euro zonos NCB ir jo T2S SLS turėtojo santykius T2S SLS atidarymo ir tvarkymo atžvilgiu.

▼M6

1b. Kiekvienas euro zonos NCB priima IIb priede nustatytų Suderintų TIPS specialiosios lėšų sąskaitos atidarymo ir tvarkymo TARGET2 taisyklių įgyvendinimo priemones. Šios priemonės išimtinai reglamentuoja atitinkamo euro zonos NCB ir jo TIPS SLS turėtojo santykius TIPS SLS atidarymo ir tvarkymo atžvilgiu.

▼M6

2. ECB priima TARGET2-ECB taisykles įgyvendindamas i) II priede nustatytas Suderintas MM sąskaitos atidarymo ir tvarkymo TARGET2 taisykles, ii) IIa priede nustatytas Suderintas T2S specialiosios lėšų sąskaitos atidarymo ir tvarkymo TARGET2 taisykles ir iii) IIb priede nustatytas Suderintas TIPS specialiosios lėšų sąskaitos atidarymo ir tvarkymo TARGET2 taisykles, išskyrus tai, kad TARGET2-ECB teikia tarpuskaitos ir atsiskaitymų paslaugas tarpuskaitos ir atsiskaitymų organizacijoms, įskaitant ne EEE įsteigtus subjektus, tik jei juos prižiūri kompetentinga institucija ir jei Valdančioji taryba patvirtino jų prieigą prie TARGET2-ECB.

▼B

3. Eurosistemos CB priimtos Suderintas taisykles įgyvendinančios priemonės yra viešai paskelbiamos.

4. Eurosistemos CB, remdamasis nacionalinės teisės suvaržymais, gali prašyti nuo Suderintų taisyklių leidžiančių nukrypti nuostatų. Valdančioji taryba kiekvieno tokio prašymo atvejį svarsto atskirai ir prireikus leidžia taikyti leidžiančias nukrypti nuostatas.

▼M6

5. Kiek tai įmanoma pagal atitinkamą piniginį susitarimą, ECB gali apibrėžti II priedo 4 straipsnio 2 dalies e punkte, IIa priedo 5 straipsnio 2 dalies e punkte ir IIb priedo 5 straipsnio 2 dalies e punkte nurodytiems subjektams atitinkamas dalyvavimo TARGET2 sąlygas, įskaitant atsiskaitymo paslaugų centrinio banko pinigais teikimą T2S operacijoms ir TIPS paslaugai.

6. Eurosistemos CB savo TARGET2 komponento sistemoje neleidžia jokiam subjektui tapti netiesioginiu MM dalyviu arba registruotis adresuojamojo BIC turėtoju, jei tas subjektas veikia per MM sąskaitos turėtoją, kuris yra valstybės narės NCB, tačiau ne Eurosistemos CB ir ne prisijungęs NCB.

▼B

9 straipsnis

Įkainiai

1. Eurosistemos CB užtikrina, kad:

▼M6

a) įkainiai už pagrindines TARGET2 paslaugas, suteiktas jų netiesioginiams MM dalyviams ir jų adresuojamojo BIC turėtojams, kurie gali dalyvauti TARGET2 kaip netiesioginiai MM dalyviai, yra didesni nei II priedo VI priedėlio 1 punkto a papunktyje MM sąskaitos turėtojams nurodyti įkainiai;

▼M4 —————

▼B

d) II priedo VI priedėlio įkainių sąrašas netaikomas visoms šioms operacijoms ir sandoriams:

i) iš namų sąskaitų inicijuotiems ir jose apdorotiems likvidumo pervedimams;

ii) su privalomųjų atsargų valdymu ir nuolatinėmis galimybėmis susijusioms operacijoms;

iii) namų sąskaitose atliktoms grynųjų pinigų operacijoms.

▼M3 —————

▼B

10 straipsnis

Likvidumo sutelkimo susitarimai

1. JL NCB apsikeičia visa jų pareigoms ir įsipareigojimams pagal JL likvidumo susitarimą atlikti reikalinga informacija. JL NCB nedelsdamas praneša vadovaujančiam NCB apie bet kokį jiems žinomą priverstinio vykdymo įvykį, susijusį su JL grupe arba JL grupės nariu, taip pat su jos būstine ir filialais.

2. Jei vadovaujančiam NCB pranešta apie priverstinio vykdymo įvykį, jis, atsižvelgdamas į JL susitarimą, atitinkamam JL NCB teikia nurodymus dėl priverstinio vykdymo veiksmų JL grupės arba atitinkamo JL grupės nario atžvilgiu. JL NCB atsako dėl savo teisių pagal JL susitarimą ir II priedą įgyvendinančius susitarimus įgyvendinimo. Vadovaujantis NCB atsako už reikalavimų paskirstymo apskaičiavimą ir nurodymų dėl paskirstymo teikimą.

3. Jei priverstinio vykdymo įvykio atveju kuriam nors JL grupės nariui suteikta dienos paskola grąžinama ne visa, siekiant, kad JL NCB reikalavimai, kuriuos pagal JL susitarimą jis gali turėti jo atitinkamų JL grupės narių atžvilgiu, būtų įvykdyti visi ir laiku, toks JL NCB, gavęs vadovaujančio NCB nurodymus, įgyvendina teises, kurias jis gali turėti jo atitinkamų JL grupės narių atžvilgiu, įskaitant teises, kylančias dėl atitinkamo įkeitimo, įskaitymo, baigiamojo įskaitymo arba dėl bet kurios kitos atitinkamos II priedą įgyvendinančių susitarimų nuostatos. Tokie reikalavimai priverstinai vykdomi pirmiau nei bet kurie kiti susijusio JL NCB reikalavimai jo atitinkamų JL grupės narių atžvilgiu.

4. Įvykdžius priverstinio vykdymo veiksmus dėl reikalavimo pagal JL susitarimą, visi gauti mokėjimai persiunčiami JL NCB, kurie suteikė dienos paskolą atitinkamiems JL grupės nariams. Tokie mokėjimai JL NCB paskirstomi proporcingai dienos paskolos sumai, kurios JL grupės nariai negrąžino savo atitinkamiems JL NCB.

5. Bet kuris JL NCB, pageidaujantis iškelti reikalavimą dėl patirtų nuostolių, kuriuos turėtų padengti visi JL NCB, vadovaujančiam NCB teikia prašymą, kuriame nurodo reikalavimo priežastis. Vadovaujantis NCB šį prašymą persiunčia susijusiems JL NCB ir apskaičiuoja kompensaciją, kurią šie JL NCB turi sumokėti lygiomis dalimis.

11 straipsnis

▼M5

Atlygiai už garantines lėšas

▼M5 —————

▼M5

2. Už garantines lėšas atlyginama taikant palūkanų normą už naudojimąsi indėlių galimybe.

▼B

12 straipsnis

▼M3

Dienos paskola – automatinis įkeitimas

▼B

1. Euro zonos NCB gali suteikti dienos paskolą, jei tai atliekama vadovaujantis III priede nustatytas dienos paskolos suteikimo taisykles įgyvendinančiomis priemonėmis. Dienos paskola neteikiama ►M3 MM sąskaitos turėtojui ◄ , kurio tinkamumas būti kita sandorio šalimi Eurosistemos pinigų politikos operacijoms yra sustabdytas arba panaikintas.

2. ECB sandorio šalių tinkamumo kriterijai dienos paskolai gauti yra apibrėžti 2007 m. liepos 24 d. Sprendime ECB/2007/7 dėl TARGET2-ECB sąlygų ( 6 ). ECB suteikta dienos paskola yra apribota suteikimo dienos trukme, be galimybės pratęsti į vienos nakties paskolą.

▼M6

3. Atsižvelgdami į dalyvio, turinčio prieigą prie dienos paskolos, prašymą, euro zonos NCB teikia automatinio įkeitimo T2S SLS galimybę, jei tai atliekama vadovaujantis IIIa priede nustatytomis Automatinio įkeitimo operacijų taisyklėmis.

▼B

13 straipsnis

Išorinės sistemos

▼M6

1. Eurosistemos CB teikia lėšų pervedimo paslaugas išorinėms sistemoms centrinio banko pinigais mokėjimų modulyje, juo naudojantis per TARGET tinklo paslaugų teikėją. Tokias paslaugas reglamentuoja dvišaliai Eurosistemos CB ir atitinkamų išorinių sistemų susitarimai.

▼B

2. Dvišaliai susitarimai su išorinėmis sistemomis, kurios naudoja ISS, yra suderinti su IV priedu. Be to, Eurosistemos CB užtikrina, kad tokiuose dvišaliuose susitarimuose mutatis mutandis taikomos šios II priedo nuostatos:

— 8 straipsnio 1 dalis (techniniai ir teisiniai reikalavimai),

— 8 straipsnio 2–5 dalys (prašymo pateikimo procedūra), išskyrus, kad užuot reikalavus, jog išorinė sistema atitiktų 4 straipsnyje nurodytus prisijungimo kriterijus, reikalaujama, kad išorinė sistema atitiktų II priedo 1 straipsnyje išorinės sistemos apibrėžime nustatytus prisijungimo kriterijus,

— V priedėlyje pateiktas veikimo tvarkaraštis,

— 11 straipsnis (bendradarbiavimo ir apsikeitimo informacija reikalavimai), išskyrus 8 dalį,

— 27 ir 28 straipsniai (veiklos tęstinumo ir nenumatytų atvejų procedūros bei saugumo reikalavimai),

— 31 straipsnis (atsakomybės taikymas),

— 32 straipsnis (įrodymo taisyklės),

— 33 ir 34 straipsniai (trukmė ir dalyvavimo nutraukimas bei sustabdymas), išskyrus 34 straipsnio 1 dalies b punktą,

— 35 straipsnis, kai susiję (MM sąskaitų uždarymas),

— 38 straipsnis (konfidencialumo taisyklės),

— 39 straipsnis (Sąjungos duomenų apsaugos, pinigų plovimo prevencijos reikalavimai ir susiję klausimai),

— 40 straipsniai (reikalavimai pranešimams),

— 41 straipsnis (sutartiniai santykiai su ►M3 TARGET2 tinklo paslaugų teikėju ◄ ),

— 44 straipsnis (taikomos teisės, jurisdikcijos ir vykdymo vietos taisyklės).

3. Dvišaliai susitarimai su išorinėmis sistemomis, kurios naudoja DS, yra suderinti su:

a) II priedu, išskyrus V antraštinę dalį bei VI bei VII priedėlius, ir

b) IV priedo 18 straipsniu.

4. Nukrypstant nuo 3 dalies, dvišaliai susitarimai su išorinėmis sistemomis, kurios naudoja DS, bet vykdo mokėjimus tik savo klientų naudai, yra suderinti su:

a) II priedu, išskyrus V antraštinę dalį, 36 straipsnį bei VI bei VII priedėlius, ir

b) IV priedo 18 straipsniu.

14 straipsnis

Finansavimas ir kainų metodika

▼M6

1. Valdančioji taryba apibrėžia BTP ir TIPS platformos finansavimui taikomas taisykles. Bet koks dėl BTP ar TIPS platformos veikimo atsiradęs perteklius arba trūkumas paskirstomas euro zonos NCB, vadovaujantis ECB kapitalo pasirašymo raktu pagal ECBS statuto 29 straipsnį.

▼B

2. Valdančioji taryba nustato bendrą pagrindinių TARGET2 paslaugų kainų metodiką ir įkainių struktūrą.

▼M6

15 straipsnis

Nuostatos dėl saugumo

1. Valdančioji taryba nustato BTP ir TIPS platformos saugumo politiką ir saugumo reikalavimus bei kontrolę. Valdančioji taryba taip pat nustato BTP internetinei prieigai naudojamų sertifikatų saugumo principus.

2. Eurosistemos CB laikosi 1 dalyje nurodytų priemonių ir užtikrina, kad BTP ir TIPS platforma jas atitinka.

3. T2S SLS atitikties informacijos saugumo reikalavimams atžvilgiu taikomos Gairės ECB/2012/13 ( 7 ).

▼B

16 straipsnis

Audito taisyklės

Audito vertinimai atliekami vadovaujantis Valdančiosios tarybos ECBS audito politikoje nustatytais principais ir susitarimais.

17 straipsnis

Įsipareigojimai sustabdymo arba nutraukimo atveju

1. Eurosistemos CB iš anksto neįspėjęs tuoj pat nutraukia arba sustabdo dalyvio dalyvavimą atitinkamoje TARGET2 komponento sistemoje, jei:

a) dalyviui iškeliama nemokumo byla; arba

b) dalyvis nebeatitinka prisijungimo dalyvauti atitinkamoje TARGET2 komponento sistemoje kriterijų.

2. Jei Eurosistemos CB pagal 1 dalį arba atsargumo sumetimais pagal 19 straipsnį sustabdo arba nutraukia dalyvio dalyvavimą TARGET2, jis apie tai tuoj pat praneša visiems kitiems Eurosistemos CB, nurodydamas visą šią informaciją:

a) dalyvio pavadinimas, pinigų finansinės institucijos kodas ir BIC;

▼M6

aa) su dalyvio T2S SLS ar TIPS SLS susietų MM sąskaitų BIC;

▼B

b) informacija, kuria remdamasis euro zonos NCB priėmė savo sprendimą, taip pat bet kokia informacija arba nuomonė, gauta iš atitinkamos priežiūros institucijos;

c) priemonės, kurių imtasi ir pasiūlyti jų taikymo terminai.

Jei kitas Eurosistemos CB to paprašo, kiekvienas Eurosistemos CB apsikeičia informacija apie tokį dalyvį, taip pat informacija apie su juo susijusius mokėjimus.

3. Eurosistemos CB, kuris nutraukė arba sustabdė dalyvio dalyvavimą jo TARGET2 komponento sistemoje pagal 1 dalį, prisiima atsakomybę kitų Eurosistemos CB atžvilgiu, jei:

a) po to leidžia apmokėti mokėjimo nurodymus, skirtus dalyviams, kurių dalyvavimą jis nutraukė arba sustabdė, arba

b) neįvykdo 1 ir 2 dalyse nurodytų įsipareigojimų.

▼M6

3a. Eurosistemos CB, sustabdęs MM sąskaitos turėtojo ar T2S SLS turėtojo dalyvavimą jo TARGET2 komponento sistemoje pagal 1 dalies a punktą, apdoroja to dalyvio mokėjimus tik remdamasis jo atstovų nurodymais, įskaitant tuos atstovus, kuriuos paskyrė kompetentinga institucija arba teismas, pavyzdžiui, dalyvio nemokumo administratorius, arba remdamasis vykdytinu kompetentingos institucijos ar teismo sprendimu, kuriame yra nurodymai, kaip mokėjimai turi būti apdorojami. Eurosistemos CB, sustabdęs TIPS SLS turėtojo dalyvavimą jo TARGET2 komponento sistemoje pagal 1 dalies a punktą, atmeta visus pateiktus mokėjimo nurodymus.

▼M5

4. 1–3a dalyse nustatyti Eurosistemos CB įsipareigojimai taip pat taikomi sustabdant arba nutraukiant ISS naudojimą išorinėms sistemoms.

▼M6

18 straipsnis

Prašymo dalyvauti TARGET2 atmetimo atsargumo sumetimais tvarka

Jei remdamasis II priedo 8 straipsnio 4 dalies c punktu arba IIa priedo 6 straipsnio 4 dalies c punktu arba IIb priedo 6 straipsnio 4 dalies c punktu, Eurosistemos CB atsargumo sumetimais atmeta prašymą prisijungti prie TARGET2, šis Eurosistemos CB tuoj pat praneša ECB apie tokį atmetimą.

▼B

19 straipsnis

▼M6

Dalyvavimo TARGET2, dienos paskolos ir automatinio įkeitimo teikimo sustabdymo, apribojimo arba nutraukimo atsargumo sumetimais tvarka

1. Kai atsargumo sumetimais euro zonos NCB dalyviui sustabdo, apriboja arba nutraukia dienos paskolos teikimą pagal III priedo 12 punkto d papunktį arba IIIa priedo 10 punkto d papunktį arba Eurosistemos CB sustabdo arba nutraukia dalyvio dalyvavimą prie TARGET2 pagal II priedo 34 straipsnio 2 dalies e punktą arba IIa priedo 26 straipsnio 2 dalies e punktą, sprendimas įsigalioja kiek tai įmanoma tuo pačiu metu visose TARGET2 komponento sistemose.

▼B

2. Euro zonos NCB nedelsdamas teikia 17 straipsnio 2 dalyje nurodytą informaciją atitinkamoms priežiūros institucijoms euro zonos NCB valstybėje narėje kartu su prašymu, kad priežiūros institucijos pasidalintų informacija su kitų valstybių narių, kuriose dalyvis turi antrinę bendrovę arba filialą, priežiūros institucijomis. Atsižvelgdamas į 1 dalyje nurodytą sprendimą, kitas euro zonos NCB imasi atitinkamų veiksmų ir apie tai nedelsdamas praneša ECB.

3. ECB vykdomoji valdyba gali pasiūlyti Valdančiajai tarybai priimti sprendimus, užtikrinančius vienodą priemonių, kurių imamasi pagal 1 ir 2 dalį, įgyvendinimą.

4. Valstybių narių, kuriose turi būti įgyvendintas sprendimas, euro zonos NCB informuoja dalyvį apie sprendimą ir priima visas reikalingas įgyvendinimo priemones.

20 straipsnis

Eurosistemos CB bendradarbiavimo dėl administracinių arba ribojančių priemonių tvarka

▼M6

Įgyvendinant II priedo 39 straipsnio 3 dalį, IIa priedo 28 straipsnio 3 dalį ir IIb priedo 30 straipsnio 3 dalį:

a) bet kuris Eurosistemos CB nedelsdamas pasidalina su visais galimai susijusiais CB visa informacija, kurią jis gauna dėl pasiūlyto mokėjimo nurodymo, išskyrus mokėjimo nurodymus, susijusius su likvidumo pervedimu tarp skirtingų to paties dalyvio sąskaitų;

▼B

b) bet kuris Eurosistemos CB, kuris iš dalyvio gauna įrodymą, kad kompetentingai institucijai pateiktas pranešimas arba iš jos gautas sutikimas, nedelsdamas persiunčia šį įrodymą kitam CB, veikiančiam kaip mokėtojo arba gavėjo, atitinkamai, mokėjimo paslaugų teikėjas;

▼M6

c) tada Eurosistemos CB, veikiantis kaip mokėtojo mokėjimo paslaugų teikėjas, nedelsdamas praneša mokėtojui, kad jis gali įtraukti atitinkamą mokėjimo nurodymą į TARGET2.

▼B

21 straipsnis

Veiklos tęstinumas

▼M6

1. Jei II priedo 27 straipsnyje arba IIa priedo 17 straipsnyje nurodyti įvykiai paveikia TARGET2 paslaugų, išskyrus MM, IKM ir T2S SLS, eksploatavimą, atitinkamas Eurosistemos CB stebi ir valdo tokius įvykius, kad būtų išvengta neigiamų pasekmių sklandžiam TARGET2 veikimui.

▼B

2. Normalų MM ir (arba) IKM eksploatavimą trikdančio įvykio atveju susijęs Eurosistemos CB apie tai tuoj pat praneša TARGET2 koordinatoriui, kuris kartu su susijusio Eurosistemos CB atsiskaitymų vadovu sprendžia dėl tolesnių veiksmų. TARGET2 atsiskaitymų vadovai susitaria kokia informacija turėtų būti pateikta TARGET2 dalyviams.

▼M3

3. Jei toks sutrikimas gali paveikti T2S platformos veikimą, atsiskaitymus išorinėse sistemose arba sukelti sisteminę riziką, Eurosistemos CB apie dalyvio sutrikimą praneša TARGET2 koordinatoriui. Paprastai TARGET2 dėl dalyvio sutrikimo neuždaroma vėliau.

▼B

4. Eurosistemos CB apie išorinei sistemai poveikį darantį sutrikimą informaciniais tikslais praneša TARGET2 koordinatoriui. Neišvengiamo sisteminio poveikio atveju, ypač jei jis tarptautinio pobūdžio, TARGET2 koordinatorius inicijuoja TARGET2 atsiskaitymų vadovų telekonferenciją.

5. Išskirtinėmis aplinkybėmis, jei sutrikimas daro poveikį išorės sistemai, BTP gali būti uždaroma vėliau. Eurosistemos CB apie prašymą vėliau uždaryti BTP praneša TARGET2 krizių vadovams.

▼M7

6. Eurosistemos centriniai bankai prisijungia prie sprendimo nenumatytais atvejais.

▼B

22 straipsnis

Reikalavimų tvarkymas pagal TARGET2 kompensavimo schemą

▼M3

1. Jei Valdančioji taryba nenusprendžia kitaip, II priedo II priedėlyje arba IIa priedo II priedėlyje nustatyta kompensavimo tvarka taikoma pagal šį straipsnį.

▼M6

2. Kompensacijos reikalavimą teikiančio MM sąskaitos turėtojo ar T2S SLS turėtojo CB preliminariai įvertina kompensacijos reikalavimą ir MM sąskaitos turėtojui ar T2S SLS turėtojui praneša apie savo vertinimą. Kai tai reikalinga įvertinant reikalavimus, tokiam CB padeda susijęs CB. Atitinkamas CB praneša ECB ir visiems kitiems susijusiems CB kai tik sužino apie esamus reikalavimus.

▼B

3. ►M6 Per devynias savaites nuo techninio TARGET2 sutrikimo reikalavimą teikiančio MM sąskaitos turėtojo ar T2S SLS turėtojo CB: ◄

a) paruošia išankstinio vertinimo ataskaitą, kurioje CB įvertina gautus reikalavimus, ir

b) pateikia ECB ir visiems kitiems susijusiems CB išankstinio vertinimo ataskaitą.

▼M6

4. Per penkias savaites nuo išankstinio vertinimo ataskaitos gavimo Valdančioji taryba atlieka galutinį visų gautų reikalavimų vertinimą ir nusprendžia dėl kompensacijos pasiūlymų susijusiems MM sąskaitos turėtojams ir T2S SLS turėtojams. Per penkias darbo dienas nuo galutinio vertinimo užbaigimo ECB praneša galutinio vertinimo rezultatus susijusiems CB. Šie CB nedelsdami praneša savo MM sąskaitos turėtojams ir T2S SLS turėtojams apie galutinio vertinimo rezultatus ir, kai taikytina, išsamią informaciją apie kompensacijos pasiūlymą kartu pateikdami formą, kuri yra priėmimo raštas.

▼M3

5. Per dvi savaites nuo II priedo II priedėlio 4 straipsnio d punkto paskutiniajame sakinyje arba IIa priedo II priedėlio 4 straipsnio d punkto paskutiniajame sakinyje nurodyto laikotarpio pabaigos CB praneša ECB ir visiems kitiems susijusiems CB, kurie kompensacijos pasiūlymai priimti ir kurie atmesti.

▼M6

6. CB praneša ECB apie bet kokį jų MM sąskaitos turėtojų ir T2S SLS turėtojų reikalavimą, pateiktą CB, kuriam netaikoma TARGET2 kompensavimo schema, tačiau kuris yra susijęs su TARGET2 techniniais sutrikimais.

▼B

23 straipsnis

Dėl techninių TARGET2 sutrikimų atsiradusių nuostolių tvarkymas

1. Techninių TARGET2 sutrikimų atveju:

a) mokėtojo pusės CB, kuriame mokėtojas padėjo indėlį, gauna tam tikras finansines pajamas, kurios lygios Eurosistemos pagrindinių pakartotinio finansavimo operacijų palūkanų normos ir indėlio palūkanų normos skirtumui, taikomam naudojantis Eurosistemos indėlių galimybe gautam ribiniam prieaugiui TARGET2 techninių sutrikimų laikotarpiu, ir gali siekti neapmokėtų mokėjimo nurodymų sumą. Jei mokėtojas lieka su neatlygintų lėšų pertekliumi, finansinės pajamos yra lygios Eurosistemos pagrindinių pakartotinio finansavimo operacijų palūkanų normai, taikomai nepalūkaninių perteklinių lėšų sumai TARGET2 techninių sutrikimų laikotarpiu, ir gali siekti neapmokėtų mokėjimo nurodymų sumą;

b) gavėjo pusės CB, iš kurio gavėjas pasiskolino pasinaudodamas ribinio skolinimosi galimybe, gauna tam tikras finansines pajamas, kurios lygios ribinio skolinimosi palūkanų normos ir Eurosistemos pagrindinių pakartotinio finansavimo operacijų palūkanų normos skirtumui, taikomam naudojantis ribinio skolinimosi galimybe gautam ribiniam prieaugiui TARGET2 techninių sutrikimų laikotarpiu, ir gali siekti neapmokėtų mokėjimo nurodymų sumą.

2. ECB finansinės pajamos yra lygios:

a) įplaukoms prisijungusių NCB atžvilgiu, atsirandančioms iš šių prisijungusių NCB skirtingo atlygio dienos pabaigos balansuose ECB atžvilgiu, ir

b) delspinigių sumai, kurią ECB gauna iš prisijungusio NCB, jei vienas iš šių prisijungusių NCB dalyviui nustato delspinigius už laiku negrąžintą dienos paskolą, kaip numatyta Eurosistemos CB ir prisijungusių NCB susitarime.

3. CB sujungia 1 ir 2 dalyse nurodytas finansines pajamas ir gauta bendra suma naudojama apmokėti išlaidas tų CB, kurie jas patiria kompensuodami savo dalyviams. Likusios finansinės pajamos arba CB kompensuojant jų dalyviams patirtos išlaidos padalijamos tarp Eurosistemos CB pagal ECB kapitalo pasirašymo raktą.

24 straipsnis

Su subsąskaitose esančiomis lėšomis susijusios užtikrinimo teisės ir Eurosistemos vidaus garantija

1. Kad su išorine sistema susiję mokėjimo nurodymai būtų apmokėti, bet kuris Eurosistemos CB, atidaręs subsąskaitas savo ►M3 MM sąskaitos turėtojams ◄ , užtikrina, kad tokių subsąskaitų balansai (įskaitant įšaldyto balanso padidinimą arba sumažinimą kredituojant atsiskaitymo tarp sistemų mokėjimus į subsąskaitą arba debetuojant iš jos, arba kredituojant likvidumo pervedimus į subsąskaitą), kurie yra įšaldyti išorinės sistemos apdorojimo ciklo metu, galėtų būti naudojami su išorine sistema susijusiems mokėjimų nurodymams apmokėti. Tam įtakos nedaro nei atitinkamam ►M3 MM sąskaitos turėtojui ◄ iškeltos nemokumo bylos, nei atskiros priverstinio vykdymo priemonės, susijusios su tokio ►M3 MM sąskaitos turėtojo ◄ subsąskaita.

2. Kiekvieną kartą, pervedus likvidumą į ►M3 MM sąskaitos turėtojo ◄ subsąskaitą, ir jei Eurosistemos CB nėra išorinės sistemos CB, toks Eurosistemos CB iš išorinės sistemos gavęs pranešimą (ciklo pradžios pranešimą), patvirtina atitinkamos išorinės sistemos subsąskaitos balansų įšaldymą ir, atlikdamas tai, garantuoja išorinės sistemos centriniam bankui mokėjimą suma, mažesne arba lygia to balanso sumai. Įšaldymo patvirtinimas išorinei sistemai taip pat yra teisiškai susaistantis išorinės sistemos CB valios išreiškimas, kad jis išorinei sistemai garantuoja mokėjimą suma, mažesne arba lygia įšaldyto balanso sumai. Patvirtindamas įšaldyto balanso padidėjimą arba sumažėjimą po to, kai kredituojami arba debetuojami atsiskaitymo tarp sistemų mokėjimai į subsąskaitą arba iš jos, arba kai kredituojami likvidumo pervedimai į subsąskaitą, Eurosistemos CB, kuris nėra išorinės sistemos CB, ir išorinės sistemos CB praneša apie garantijos padidinimą arba sumažinimą mokėjimui lygia suma. Abi garantijos yra neatšaukiamos, besąlyginės ir išmokamos pareikalavus. Abi garantijos ir balanso įšaldymas pasibaigia išorinei sistemai pateikus pranešimą, kad atsiskaitymas atliktas (ciklo pabaigos pranešimą).







IV

SKIRSNIS

PEREINAMOJO LAIKOTARPIO IR BAIGIAMOSIOS NUOSTATOS

25 straipsnis

Ginčų sprendimas ir taikytina teisė

1. Tarp Eurosistemos centrinių bankų kilus susijusiam su šiomis gairėmis ginčui, jo paveiktos šalys ginčą siekia išspręsti vadovaudamosi Susitarimo memorandumu dėl ECBS vidaus ginčų sprendimo tvarkos.

2. Nukrypstant nuo 1 dalies, jei šalys susitarimu negali išspręsti ginčo, susijusio su uždavinių paskirstymu 2 ir 3 lygiui, ginčą sprendžia Valdančioji taryba.

3. Kilus 1 dalyje nurodyto pobūdžio ginčui, atitinkamos šalių teisės ir pareigos pirmiausia apibrėžiamos pagal gairėse nustatytas taisykles ir procedūras. Ginčams, susijusiems su mokėjimais tarp TARGET2 komponento sistemų, papildomai taikoma valstybės narės, kurioje yra gavėjo Eurosistemos CB buveinė, teisė, kiek tai neprieštarauja šioms gairėms.

26 straipsnis

Įsigaliojimas ir taikymas

1. Šios gairės įsigalioja 2012 m. gruodžio 7 d. Jos taikomos nuo 2013 m. sausio 1 d., atsižvelgiant į 27 straipsnyje nustatytas pereinamojo laikotarpio nuostatas.

2. Gairės ECB/2007/2 panaikinamos nuo 2013 m. sausio 1 d.

3. Nuorodos į panaikintas gaires laikomos nuorodomis į šias gaires ir skaitomos pagal VII priede pateiktą atitikties lentelę.

▼M6

27 straipsnis

Kitos nuostatos

euro zonos NCB ne MM, ne T2S platformoje ir ne TIPS platformoje atidarytoms kredito įstaigų ir išorinių sistemų sąskaitoms taikomos tokių euro zonos NCB taisyklės, laikantis šių gairių nuostatų, susijusių su namų sąskaitomis, ir kitų Valdančiosios tarybos sprendimų. euro zonos NCB ne MM, ne T2S platformoje ir ne TIPS platformoje atidarytoms kitų nei kredito įstaigos ir išorinės sistemos subjektų sąskaitoms taikomos tokių euro zonos NCB taisyklės.

▼B

28 straipsnis

Adresatai, įgyvendinančios priemonės ir metinės ataskaitos

1. Šios gairės taikomos visiems Eurosistemos CB.

2. Iki 2012 m. gruodžio 20 d. euro zonos NCB nusiunčia ECB priemones, kuriomis jie ketina laikytis šių gairių II priedo 39 straipsnio, II priedo VI priedėlio, III priedo 9 punkto a papunkčio, 12 punkto a papunkčio v dalies ir 13 punkto, IV priedo 18 punkto 1 papunkčio c dalies ii punkto ir V priedo IIA priedėlio.

3. ECB paruošia Valdančiosios tarybos svarstymui metines ataskaitas apie bendrą TARGET2 funkcionavimą.

▼M6









I PRIEDAS

TARGET2 VALDYMO STRUKTŪRA







1 lygis. Valdančioji taryba 2 lygis. Techninio ir operacinio valdymo subjektui 3 lygis. BTP teikiantys NCB ir TIPS platformą teikiantys NCB 0. Bendrosios nuostatos 1 lygis turi didžiausią kompetenciją vidaus ir tarptautiniais TARGET2 klausimais ir atsako už TARGET2 viešosios funkcijos priežiūrą 2 lygis vykdo su TARGET2 susijusius techninio ir operacinio valdymo uždavinius 3 lygis priima sprendimus dėl kasdienės bendros techninės platformos (BTP) ir TIPS platformos priežiūros, atsižvelgdamas į paslaugų lygius, nustatytus šių gairių 7 straipsnio 6 dalyje nurodytuose susitarimuose 1. Kainų ir įkainių politika — Sprendžia dėl bendros kainų metodikos — Sprendžia dėl vienodos įkainių struktūros — Sprendžia dėl papildomų paslaugų ir (arba) modulių įkainių (Netaikytina) 2. Paslaugų lygis — Sprendžia dėl pagrindinių paslaugų — Sprendžia dėl papildomų paslaugų ir (arba) modulių — Prisideda pagal 1 lygio/2 lygio poreikius 3. Rizikos valdymas — Sprendžia dėl bendros rizikos valdymo sistemos nustatymo ir likusios rizikos prisiėmimo — Vykdo faktinį rizikos valdymą — Vykdo rizikos analizę ir taiko paskesnes priemones — Teikia rizikos analizei reikalingą informaciją pagal 1 lygio/2 lygio poreikius 4. Valdymas ir finansavimas — Nustato sprendimų priėmimo ir BTP ir TIPS platformos finansavimo taisykles — Nustato ir užtikrina Europos centrinių bankų sistemos teisinės sistemos, skirtos TARGET2, tinkamą įgyvendinimą — Parengia 1 lygiu susitartas valdymo ir finansavimo taisykles — Sudaro biudžetą, atlieka jo patvirtinimą ir įgyvendinimą — Kontroliuoja sistemos taikymą — Kaupia lėšas ir užmokesčius už paslaugas — 2 lygiui teikia kainų už teikiamas paslaugas ataskaitą 5. Plėtra — Konsultuojasi su 2 lygiu dėl BTP ir TIPS platformos buvimo vietos. — Tvirtina bendrą projekto planą — Sprendžia dėl BTP ir TIPS platformos esminės sandaros ir plėtros — Sprendžia ką pasirinkti: ar sukurti iš naujo, ar esančios platformos pagrindu — Sprendžia dėl BTP operatoriaus ir TIPS platformos operatoriaus parinkimo — Tardamasis su 3 lygiu nustato BTP ir TIPS platformos paslaugų lygius — Po pasitarimo su 1 lygiu sprendžia dėl BTP ir TIPS platformos buvimo vietos — Tvirtina specifikacijos proceso metodiką ir 3 lygio „rezultatus“, laikomus tinkamais nurodyti produkto savybes ir vėliau testuoti ir patvirtinti jį (ypač bendrąsias ir detaliąsias vartotojo specifikacijas) — Parengia etapų projekto planą — Įvertina ir patvirtina rezultatus — Parengia testavimo planus — Koordinuoja centrinių bankų ir vartotojų testavimą glaudžiai bendradarbiaudamas su 3 lygiu — Pataria dėl BTP ir TIPS platformos esminės sandaros — Pataria, ar sukurti iš naujo ar esančios platformos pagrindu — Pataria dėl BTP ir TIPS platformos esminės sandaros — Parengia bendrąsias ir detaliąsias funkcines specifikacijas (vidaus detaliąsias funkcines specifikacijas ir vartotojo detaliąsias funkcines specifikacijas) — Parengia detaliąsias technines specifikacijas — Teikia (pirminį ir tęstinį) įnašą planuojant ir kontroliuojant etapų projektą — Teikia techninę ir operacinę pagalbą atliekant testus (atlikdamas BTP ir TIPS platformos testus, pateikdamas įnašą dėl su BTP susijusių testavimo planų ir su TIPS platforma susijusių testavimo planų, padėdamas Eurosistemos CB jų BTP ir TIPS platformos testavimo veikloje) 6. Įgyvendinimas ir perkėlimas — Sprendžia dėl perkėlimo strategijos — Parengia ir koordinuoja perkėlimą į BTP ir TIPS platformą glaudžiai bendradarbiaudamas su 3 lygiu — Teikia įnašą dėl perkėlimo klausimų vadovaudamasis 2 lygio pareikalavimais — Atlieka su BTP ir TIPS platformos perkėlimu susijus darbus, papildomai remia besijungiančius NCB 7. Veikimas — Valdo sudėtingas kritines situacijas — Duoda leidimą TARGET2 imitatoriaus kūrimui ir veiklai — Internetinei prieigai paskiria sertifikavimo įstaigas — Nustato saugumo politiką, BTP ir TIPS platformai keliamus reikalavimus, ir jos kontrolę — Nustato internetinei prieigai naudojamų sertifikatų saugumo principus — Palaiko ryšius su vartotojais Europos lygiu (atsižvelgdamas į išimtinę Eurosistemos CB atsakomybę dėl verslo santykių su jų klientais) ir kasdien stebi vartotojų aktyvumą iš verslo pozicijų (Eurosistemos CB uždavinys) — Stebi verslo plėtrą — Vykdo su biudžetu susijusias, finansavimo, sąskaitų pateikimo (Eurosistemos CB uždavinys) ir kitas administracines funkcijas — Valdo sistemą šių gairių 7 straipsnio 6 dalyje nurodytų susitarimų pagrindu

▼B









II PRIEDAS

▼M3

SUDERINTOS MM SĄSKAITOS ATIDARYMO IR TVARKYMO TARGET2 TAISYKLĖS

▼B







I

ANTRAŠTINĖ DALIS

BENDROSIOS NUOSTATOS

1 straipsnis

Terminų apibrėžtys

Šiose Suderintose taisyklėse (toliau – Taisyklės) vartojami šie terminai:

▼M6

— adresuojamojo BIC turėtojas (addressable BIC holder) –subjektas, kuris: a) turi bendrovės identifikavimo kodą (BIC); b) nėra patvirtintas kaip netiesioginis MM dalyvis; ir c) yra MM sąskaitos turėtojo korespondentas ar klientas arba tiesioginio ar netiesioginio MM dalyvio filialas bei gali pateikti mokėjimo nurodymus ir gauti mokėjimus iš TARGET2 komponento sistemos per MM sąskaitos turėtoją,

▼B

— bendra techninė platforma (BTP) (Single Shared Platform (SSP)) –vienos techninės platformos infrastruktūra, pateikta BTP teikiančių NCB,

— bendrovės identifikavimo kodas (BIC) –pagal ISO standartą Nr. 9362 nustatytas kodas,

— BTP teikiantys NCB (SSP-providing NCBs) –Deutsche Bundesbank, Banque de France ir Banca d’Italia, veikiantys kaip CB, kuriantys ir eksploatuojantys BTP Eurosistemos tikslams,

— centriniai bankai (CB) (CBs) –Eurosistemos CB ir prisijungę NCB,

▼M6

— dalyvis [arba tiesioginis dalyvis] (participant [or direct participant]) –subjektas, turintis bent vieną MM sąskaitą (MM sąskaitos turėtojas) ir (arba) vieną T2S specialiąją lėšų sąskaitą (T2S SLS turėtojas), ir (arba) vieną TIPS specialiąją lėšų sąskaitą (TIPS SLS turėtojas) Eurosistemos CB,

— darbo diena (business day) arba TARGET2 darbo diena (TARGET2 business day) –bet kuri diena, kurią TARGET2 vykdo atsiskaitymus pagal mokėjimo nurodymus kaip nustatyta V priedėlyje,

▼B

— daugiaadresė prieiga (multi-addressee access) –galimybė, kai filialai arba kredito įstaigos, ►M6 įsteigtos Sąjungoje arba EEE ◄ , gali naudotis atitinkama TARGET2 komponento sistema, pateikdamos mokėjimo nurodymus tiesiai į TARGET2 komponento sistemą ir (arba) gaudamos mokėjimus iš jos; ši galimybė leidžia šiems subjektams pateikti savo mokėjimo nurodymus per ►M3 MM sąskaitos turėtojo ◄ MM sąskaitą neįtraukiant to ►M3 MM sąskaitos turėtojo ◄ ,

— dienos paskola (intraday credit) –mažiau nei vienai darbo dienai suteikta paskola,

— Eurosistemos CB (Eurosystem CB) –ECB arba euro zonos NCB,

— euro zonos NCB (euro area NCB) –valstybės narės, kurios valiuta yra euro, nacionalinis centrinis bankas (NCB),

▼M3

— filialas (branch) –filialas, kaip apibrėžta Reglamento (ES) Nr. 575/2013 4 straipsnio 1 dalies 17 punkte,

▼B

— gavėjas (payee) –išskyrus, kai vartojama šio priedo 39 straipsnyje, – TARGET2 dalyvis, kurio MM sąskaita bus kredituojama apmokant mokėjimo nurodymą,

— grupė ( group ): a) kredito įstaigų, įtrauktų į patronuojančiosios įmonės konsoliduotas finansines ataskaitas, kurias patronuojančioji įmonė privalo pateikti pagal 27-ąjį Tarptautinį apskaitos standartą (27 TAS), priimtą Komisijos reglamentu (EB) Nr. 2238/2004 ( 8 ), junginys, susidedantis iš: i) patronuojančiosios įmonės ir vienos ar daugiau patronuojamųjų įmonių; arba ii) dviejų ar daugiau patronuojančiosios įmonės patronuojamųjų įmonių; arba b) kredito įstaigų junginys, kaip numatyta a punkto i arba ii papunktyje, kai patronuojančioji įmonė nepateikia konsoliduotų finansinių ataskaitų pagal 27 TAS, tačiau gali atitikti 27 TAS apibrėžtus kriterijus dėl įtraukimo į konsoliduotas finansines ataskaitas, jei prieš tai ją patikrina ►M3 MM sąskaitos turėtojo ◄ CB arba, JL grupės atveju – vadovaujantis NCB; c) dvišalis arba daugiašalis kredito įstaigų tinklas, kuris yra: i) sudarytas teisės aktų, apibrėžiančių kredito įstaigų priklausymą tokiam tinklui, nustatytais pagrindais; arba ii) charakterizuojamas savo organizuotais bendradarbiavimo mechanizmais (jo narių veiklos interesų skatinimas, rėmimas ir atstovavimas) ir (arba) intensyvesnio nei įprasta bendradarbiaujant kredito įstaigoms ekonominio solidarumo, jei tokį bendradarbiavimą ir solidarumą leidžia kredito įstaigų įstatai ar steigimo dokumentai arba jie nustatyti atskirais susitarimais; ir abiem c punkte numatytais atvejais ECB valdančioji taryba patenkino prašymą dėl sudarytos grupės pripažinimo,

▼M2

— indėlių galimybė –nuolatinė Eurosistemos galimybė, kuria kitos sandorių šalys gali pasinaudoti teikdamos vienos nakties indėlius nacionaliniame centriniame banke už iš anksto nustatytą indėlių palūkanų normą,

▼M7

— informacijos ir kontrolės modulis (IKM) (Information and Control Module, ICM) –BTP modulis, leidžiantis MM sąskaitos turėtojams tiesiogiai gauti informaciją ir suteikiantis jiems galimybę pateikti likvidumo pervedimo nurodymus, valdyti likvidumą ir, jei taikytina, inicijuoti pakaitinius mokėjimo nurodymus arba nenumatytaiss atvejais – mokėjimo nurodymus sprendimui nenumatytais atvejais,

▼M6

— investicinė įmonė ( investment firm ) investicinė įmonė, kaip apibrėžta [įterpti nacionalinės teisės nuostatas, įgyvendinančias Europos Parlamento ir Tarybos direktyvos 2014/65/ES 4 straipsnio 1 dalies 1 punktą ( 9 )], išskyrus įstaigas, nurodytas [įterpti nacionalinės teisės nuostatas, įgyvendinančias Direktyvos 2014/65/ES 2 straipsnio 1 dalį], jei ši investicinė įmonė: a) turi leidimą veiklai ir yra prižiūrima pripažintos kompetentingos institucijos, paskirtos pagal Direktyvą 2014/65/ES, ir b) turi teisę vykdyti veiklą, nurodytą [įterpti nacionalinės teisės nuostatas, įgyvendinančias Direktyvos 2014/65/ES I priedo A skirsnio 2, 3, 6 ir 7 punktus],

— IKM transliacinis pranešimas (ICM broadcast message) –informacija, kuri vienu metu tampa prieinama visiems arba pasirinktai MM sąskaitos turėtojų grupei per IKM,

▼M3

— įsipareigojimų nevykdymas (event of default ) – bet koks gresiantis arba esamas įvykis, kuriam įvykus gali kilti grėsmė dėl dalyvio įsipareigojimų vykdymo pagal šias Taisykles ar bet kokias kitas taisykles, taikomas santykiams tarp to dalyvio ir [įterpti CB pavadinimą] ar bet kurio kito CB, įskaitant: a) kai dalyvis nebeatitinka 4 straipsnyje nustatytų prisijungimo kriterijų arba 8 straipsnio 1 dalies a punkto i papunktyje nustatytų reikalavimų; b) kai dalyviui iškelta nemokumo byla; c) pateikiamas prašymas dėl b punkte nurodytos bylos; d) kai pateikiamas dalyvio rašytinis pareiškimas dėl jo negalėjimo sumokėti visų ar dalies savo skolų ar įvykdyti savo įsipareigojimų, susijusių su dienos paskola; e) kai dalyvis su savo kreditoriais sudaro savanorišką bendrą sutartį ar susitarimą; f) kai dalyvis yra arba CB laiko jį esant nemokiu arba negalinčiu sumokėti savo skolų; ▼M6 g) kai dalyvio MM sąskaitos arba T2S SLS ar TIPS SLS teigiamam balansui arba visam dalyvio turtui ar didžiajai jo daliai taikoma nutartis dėl įšaldymo, areštas, konfiskavimas ar bet kuri procedūra, skirta apsaugoti viešąjį interesą ar dalyvio kreditorių teises; ▼M3 h) kai dalyvio dalyvavimas kitoje TARGET2 komponento sistemoje; ir (arba) išorinėje sistemoje yra sustabdytas arba nutrauktas; i) kai bet koks esminis pareiškimas ar kitoks ikisutartinis paskelbimas, kuris pagal taikytiną teisę dalyvio buvo pateiktas arba numanoma, kad buvo pateiktas, yra netikslus arba klaidingas; j) kai perleidžiama visa ar didžioji dalyvio turto dalis,

▼M6

— išorinė sistema (ancillary system) –Europos Sąjungoje ar EEE įsteigto subjekto valdoma bei kompetentingos institucijos prižiūrima ir (arba) stebima sistema, kuri atitinka paslaugas eurais teikiančių infrastruktūrų vietai taikomus priežiūros reikalavimus, kaip kartkartėmis iš dalies keičiama ir skelbiama ECB interneto svetainėje ( 10 ), ir kurioje keičiamasi mokėjimais ir (arba) finansinėmis priemonėmis ir (arba) atliekama jų tarpuskaita arba jie yra įskaitomi, o a) piniginės prievolės yra vykdomos TARGET2 ir (arba) b) lėšos laikomos TARGET2, vadovaujantis Gairėmis ECB/2012/27 ( 11 ) ir dvišaliu išorinės sistemos ir atitinkamo Eurosistemos CB susitarimu,

▼B

— JL susitarimas (AL agreement) –JL grupės narių ir jų atitinkamų JL nacionalinių centrinių bankų dėl JL režimo sudarytas daugiašalis jungtinio likvidumo susitarimas,

— JL grupė (AL group) –tai iš JL režimą naudojančių JL grupės narių sudaryta grupė,

— JL grupės valdytojas (AL group manager) –kitų JL grupės narių paskirtas JL grupės narys darbo dienos metu valdyti naudotinas JL grupės lėšas,

— JL grupės narys (AL group member) – ►M3 MM sąskaitos turėtojas ◄ , kuris yra sudaręs JL susitarimą,

— JL režimas (AL mode) –tai naudotinų lėšų MM sąskaitose sumavimas,

— JL NCB (AL NCB) –dalyvaujantis NCB, kuris yra JL susitarimo šalis ir veikia kaip JL grupės narių, dalyvaujančių jo TARGET2 komponento sistemoje, sandorio šalis,

▼M3

— kredito įstaiga (credit institution):a) kredito įstaiga, kaip apibrėžta Europos Parlamento ir Tarybos reglamento (ES) Nr. 575/2013 4 straipsnio 1 dalyje [ir, kai tinkama, įterpti nacionalinės teisės nuostatas, įgyvendinančias Direktyvos 2013/36/ES 2 straipsnio 5 dalį], kurią prižiūri kompetentinga institucija; arba b) kita kredito įstaiga, kaip apibrėžta Sutarties 123 straipsnio 2 dalyje, kuriai taikomi panašūs į kompetentingos institucijos priežiūrą patikrinimai,

▼B

— kredito pervedimo nurodymas (credit transfer order) –mokėtojo nurodymas, sudarantis galimybę gavėjui disponuoti lėšomis, atlikus įrašą MM sąskaitoje,

— KSI grupė (CAI group) –grupė, sudaryta iš ►M3 MM sąskaitos turėtojų ◄ , naudojančių KSI režimą,

— KSI grupės valdytojas (CAI group manager) –kitų KSI grupės narių paskirtas KSI grupės narys darbo dienos metu stebėti ir paskirstyti naudotinas KSI grupės lėšas,

— KSI režimas (CAI mode) –konsoliduotos sąskaitų informacijos apie MM sąskaitas teikimas per IKM,

— likvidumo pervedimo nurodymas (liquidity transfer order) –mokėjimo nurodymas, kurio pagrindinė paskirtis yra pervesti lėšas tarp to paties dalyvio skirtingų sąskaitų arba KSI ar JL grupėje,

▼M6

— likvidumo pervedimo iš MM į TIPS SLS nurodymas (PM to TIPS DCA liquidity transfer order) –nurodymas pervesti nurodytą lėšų sumą iš MM sąskaitos į TIPS SLS,

▼M6

— likvidumo pervedimo iš MM į T2S SLS nurodymas (PM to T2S DCA liquidity transfer order) –nurodymas pervesti nurodytą lėšų sumą iš MM sąskaitos į T2S SLS,

▼M6

— likvidumo pervedimo iš TIPS SLS į MM nurodymas (TIPS DCA to PM liquidity transfer order) –nurodymas pervesti nurodytą lėšų sumą iš TIPS SLS į MM sąskaitą,

▼B

— mokėtojas (payer) –išskyrus, kai vartojama šio priedo 39 straipsnyje – TARGET2 dalyvis, kurio MM sąskaita bus debetuojama apmokant mokėjimo nurodymą,

▼M6

— momentinio mokėjimo nurodymas (instant payment order) –pagal Europos mokėjimų tarybos SEPA momentinio kredito pervedimo (SCT Inst) schemą, mokėjimo instrukcija, kuri gali būti vykdoma 24 valandas per parą visomis kalendorinėmis metų dienomis, apdorojimą vykdant nedelsiant arba beveik nedelsiant ir apie tai pranešant mokėtojui,

— mokėjimo atšaukimo nurodymas (recall request) –vadovaujantis SCT Inst schema, TIPS SLS turėtojo žinutė, kuria prašoma grąžinti [lėšas] pagal įvykdytą momentinio mokėjimo nurodymą,

— mokėjimo grąžinimo nurodymas (positive recall answer) –vadovaujantis SCT Inst schema, mokėjimo nurodymas, kurį inicijuoja mokėjimo atšaukimo nurodymo gavėjas, atsakydamas į mokėjimo atšaukimo nurodymą, ir kuris vykdomas to mokėjimo atšaukimo nurodymo siuntėjo naudai,

▼M6

— mokėjimo nurodymas (payment order) –kredito pervedimo nurodymas, likvidumo pervedimo nurodymas, tiesioginio debeto nurodymas, likvidumo pervedimo iš MM į T2S SLS nurodymas arba likvidumo pervedimo iš MM į TIPS SLS nurodymas,

▼B

— mokėjimų modulis (MM) (Payments Module (PM)) –BTP modulis, kuriame apmokami ►M3 MM sąskaitos turėtojų ◄ mokėjimai MM sąskaitose,

— MM sąskaita ( PM account ) – TARGET2 dalyvio sąskaita mokėjimų modulyje CB, tokiam TARGET2 dalyviui reikalinga: a) pateikti mokėjimo nurodymus arba gauti mokėjimus per TARGET2; ir b) apmokėti tokius mokėjimus tame CB,

▼M6

— namų sąskaita (Home Account) –Sąjungoje ar EEE įsteigtos kredito įstaigos sąskaita, kurią euro zonos NCB atidaro ne MM,

— naudotinos lėšos (available liquidity) –teigiamas dalyvio MM sąskaitos balansas ir, jei taikytina, bet kokia atitinkamo euro zonos NCB tokiai sąskaitai suteikta dienos paskolos linija, kuria dar nepasinaudota, arba, jei taikytina, sumažintos bet kokių sumažintas bet kokių rezervuotų MM sąskaitoje lėšų suma,

▼B

— neapmokėtas mokėjimo nurodymas (non-settled payment order) –mokėjimo nurodymas, kuris nebuvo apmokėtas tą pačią darbo dieną, kurią jis buvo priimtas,

— nemokumo byla (insolvency proceedings) –nemokumo byla, kaip apibrėžta 1998 m. gegužės 19 d. Europos Parlamento ir Tarybos direktyva 98/26/EB dėl atsiskaitymų baigtinumo mokėjimų ir vertybinių popierių atsiskaitymų sistemose ( 12 ) 2 straipsnio j punkte,

▼M7 —————

▼B

— netiesioginis dalyvis (indirect participant) – ►M6 Sąjungoje arba EEE ◄ įsteigta kredito įstaiga, kuri sudarė susitarimą su ►M3 MM sąskaitos turėtoju ◄ dėl mokėjimo nurodymų pateikimo ir mokėjimų gavimo per tokio ►M3 MM sąskaitos turėtojo ◄ MM sąskaitą bei kurį TARGET2 komponento sistema pripažino netiesioginiu dalyviu,

— nuomonė dėl gebėjimų (capacity opinion) –nuomonė apie konkretų dalyvį, kuria įvertinami dalyvio teisiniai gebėjimai prisiimti ir vykdyti pagal šias Taisykles kylančius įsipareigojimus,

— nurodantysis dalyvis (instructing participant) –TARGET2 dalyvis, inicijavęs mokėjimo nurodymą,

▼M2

— palūkanų norma už naudojimąsi indėlių galimybe –indėlių galimybei taikoma palūkanų norma,

▼B

— pastovių duomenų rinkimo forma (static data collection form) –[įterpti CB pavadinimą] sudaryta forma, skirta registruoti norinčius naudotis TARGET2-[įterpti CB/šalies nuorodą] paslaugomis pareiškėjus ir bet kokius pasikeitimus dėl tokių paslaugų teikimo,

— prisijungęs NCB (connected NCB) –prie TARGET2 pagal atskirą susitarimą prisijungęs nacionalinis centrinis bankas (NCB), kuris nėra Eurosistemos CB,

— priverstinio vykdymo įvykis (enforcement event) –JL grupės nario atžvilgiu: a) bet koks įsipareigojimų nevykdymo atvejis, nurodytas 34 straipsnio 1 dalyje; b) arba bet koks kitas įsipareigojimų nevykdymo atvejis arba įvykis, nurodytas 34 straipsnio 2 dalyje, kurio atžvilgiu [įterpti CB pavadinimą] nusprendė, atsižvelgdamas į įsipareigojimų nevykdymo arba įvykio svarbą, kad [Įterpti, jei taikoma: [turėtų būti išieškoma iš įkeitimo objekto pagal 25b straipsnį] [įkaitas turėtų būti realizuotas pagal 25c straipsnį] ir] turėtų būti pradėtas reikalavimų įskaitymas pagal 26 straipsnį; arba c) bet koks sprendimas laikinai sustabdyti ar nutraukti dienos paskolos teikimą,

▼M3

— pagrindinė MM sąskaita (Main PM account) –MM sąskaita, su kuria susieta ►M6 T2S SLS ◄ , ir į kurią dienos pabaigoje automatiškai turi būti grąžinami bet kokie likučiai iš ►M6 T2S SLS ◄ ,

▼B

— ribinio skolinimosi galimybė (marginal lending facility) –nuolatinė Eurosistemos galimybė, kuria kitos sandorio šalys gali naudotis, kad gautų vienos nakties paskolą iš Eurosistemos CB iš anksto nurodyta ribinio skolinimosi norma,

— ribinio skolinimosi norma (marginal lending rate) –palūkanų norma, taikoma ribinio skolinimosi galimybei,

▼M7

— sprendimas nenumatytais atvejais (Contingency Solution) –BTP funkcionalumas, apdorojantis labai svarbius ir svarbius mokėjimus nenumatytais atvejais,

▼M6

— Suderintos TIPS specialiosios lėšų sąskaitos atidarymo ir tvarkymo TARGET2 taisyklės (Harmonised Conditions for the Opening and Operation of a TIPS Dedicated Cash Account in TARGET2) –IIb priede nustatytos taisyklės,

— susieta MM sąskaita (linked PM account) –MM sąskaita, su kuria susieta TIPS SLS dėl likvidumo valdymo ir TIPS mokesčių mokėjimo,

▼B

— sustabdymas (suspension) –laikinas dalyvio teisių ir įsipareigojimų įšaldymas [įterpti CB pavadinimą] nustatytam laikotarpiui,

▼M6

— T2S specialioji lėšų sąskaita (T2S SLS) (T2S Dedicated Cash Account (T2S DCA)) –T2S SLS turėtojo sąskaita, atidaryta TARGET2-[įterpti CB/šalies nuorodą] ir naudojama piniginiams mokėjimams, susijusiems su T2S vertybinių popierių atsiskaitymais,

▼M6

— TARGET momentinių mokėjimų vykdymo (TIPS) paslauga (TARGET Instant Payment Settlement (TIPS) service) –momentinio mokėjimo nurodymų vykdymas atsiskaitant centrinio banko pinigais TIPS platformoje,

▼B

— TARGET2-[įterpti CB/šalies nuorodą] (TARGET2-[insert CB/country reference]) –[įterpti CB pavadinimą] TARGET2 komponento sistema,

— TARGET2 (TARGET2) –centrinių bankų visų TARGET2 komponento sistemų visuma,

— TARGET2 komponento sistema (TARGET2 component system) –bet kuri CB realaus laiko atskirųjų atsiskaitymų (RLAA) sistema, kuri yra TARGET2 dalis,

— TARGET2 CUG (TARGET2 CUG) – ►M3 TARGET2 tinklo paslaugų teikėjo ◄ klientų pogrupis, sudarytas jiems naudotis atitinkamomis ►M3 TARGET2 tinklo paslaugų teikėjo ◄ paslaugomis ir produktais mokėjimų modulyje,

— TARGET2 dalyvis (TARGET2 participant) –bet kurios TARGET2 komponento sistemos bet kuris dalyvis,

— techniniai TARGET2 sutrikimai (technical malfunction of TARGET2) –sunkumai, trūkumai arba gedimai TARGET2-[įterpti CB/šalies nuorodą] naudojamoje techninėje infrastruktūroje ir (arba) kompiuterių sistemose arba kitas įvykis, kai TARGET2-[įterpti CB/šalies nuorodą] neįmanoma apmokėti ir ►M6 tą pačią darbo dieną užbaigti apdoroti mokėjimų ◄ ,

▼M4

— tiesioginio debeto įgaliojimas (direct debit authorisation) –bendro pobūdžio mokėtojo nurodymas jo CB, tam CB suteikiantis teisę ir jį įpareigojantis debetuoti mokėtojo sąskaitą gavus galiojantį tiesioginio debeto nurodymą iš gavėjo,

▼B

— tiesioginio debeto nurodymas (direct debit instruction) –gavėjo nurodymas, pateiktas jo CB, pagal kurį mokėtojo CB tiesioginio debeto įgaliojimo pagrindu debetuoja mokėtojo sąskaitą nurodyme pateikta suma,

▼M6

— TIPS platforma (TIPS Platform) –vienos techninės platformos infrastruktūra, pateikta TIPS platformą teikiančių NCB,

— TIPS platformą teikiantys NCB (TIPS Platform-providing NCBs) –Deutsche Bundesbank, Banco de España, Banque de France ir Banca d'Italia, veikiantys kaip CB, kuriantys ir eksploatuojantys TIPS platformą Eurosistemos tikslams,

— TIPS specialioji lėšų sąskaita (TIPS SLS) (TIPS Dedicated Cash Account (TIPS DCA)) –TIPS SLS turėtojo sąskaita, atidaryta TARGET2-[įterpti CB/šalies nuorodą] ir naudojama teikti momentinių mokėjimų paslaugas jo klientams,

— TIPS tinklo paslaugų teikėjas (TIPS network service provider) –įmonė, kuri: a) atitinka visas būtinas sąlygas prisijungti prie TIPS platformos ir kuri nustatė techninę jungtį su TIPS platforma pagal Gairių ECB/2012/27 IIb priedo V priedėlyje nustatytas taisykles ir procedūras ir b) pasirašė TIPS ryšio priėmimo sąlygas, paskelbtas ECB interneto svetainėje,

▼B

— ►M3 TARGET2 tinklo paslaugų teikėjas ◄ (network service provider) –ECB valdančiosios tarybos paskirta įmonė teikti kompiuterizuoto tinklo ryšius, skirtus pateikti mokėjimo pranešimams TARGET2,

— vadovaujantis NCB (managing NCB) –TARGET2 komponento sistemos, kurioje dalyvauja JL grupės valdytojas, JL NCB,

— valstybinio sektoriaus subjektas (public sector body) –subjektas, priklausantis „valstybiniam sektoriui“, kaip jis apibrėžtas 1993 m. gruodžio 13 d. Tarybos reglamento (EB) Nr. 3603/93, nustatančio apibrėžimus, susijusius su Sutarties 104 ir 104b (1) straipsniuose numatytų draudimų taikymu ( 13 ), 3 straipsnyje,

— Vartotojo detalios funkcinės specifikacijos (VDFS) (User Detailed Functional Specifications (UDFS)) –naujausia VDFS, kuri yra dalyvio ir TARGET2 sąveiką aprašanti techninė dokumentacija, versija,

— vykdymo fazė (entry disposition) –mokėjimo apdorojimo fazė, kai TARGET2-[įterpti CB/šalies nuorodą], naudojant 20 straipsnyje nurodytas specialias procedūras, siekiama įvykdyti pagal 14 straipsnį priimtą mokėjimo nurodymą.

▼M3

1a straipsnis

Taikymo sritis

Šios Taisyklės reglamentuoja atitinkamo euro zonos NCB ir jo MM sąskaitos turėtojo santykius tiek, kiek tai susiję su MM sąskaitos atidarymu ir tvarkymu.

▼B

2 straipsnis

Priedėliai

1. Šių Taisyklių sudėtinė dalis yra šie priedėliai:

I priedėlis. Techninės mokėjimo nurodymų apdorojimo specifikacijos

II priedėlis. TARGET2 kompensavimo schema

III priedėlis. Nuomonių dėl gebėjimų ir šalies pavyzdinės sąlygos

IV priedėlis. Veiklos tęstinumo ir nenumatytų atvejų procedūros

V priedėlis. Veikimo tvarkaraštis

VI priedėlis. Įkainių sąrašas ir sąskaitų pateikimas

VII priedėlis. Jungtinio likvidumo susitarimas

2. Esant prieštaravimui arba neatitikimui tarp kurio nors priedėlio ir šių Taisyklių nuostatų turinio, vadovaujamasi Taisyklių nuostatomis.

▼M6

3 straipsnis

Bendras TARGET2 aprašymas

1. TARGET2 teikia realaus laiko atskirųjų atsiskaitymų paslaugą mokėjimams eurais, atsiskaitant centrinio banko pinigais per MM sąskaitas, T2S SLS vertybinių popierių sandoriams ir TIPS SLS momentiniams mokėjimams.

2. TARGET2-[įterpti CB/šalies nuorodą] apdorojami šie mokėjimo nurodymai:

a) mokėjimo nurodymai, tiesiogiai atsirandantys iš Eurosistemos pinigų politikos operacijų arba susiję su jomis;

b) Eurosistemos užsienio valiutos keitimo operacijų atsiskaitymų eurais dalis;

c) atsiskaitymai už eurų pervedimus po atliktų operacijų tarptautinėse didelės vertės įskaitymo sistemose;

d) atsiskaitymai už eurų pervedimus po atliktų operacijų sisteminės reikšmės mažmeninių mokėjimų eurais sistemose;

e) piniginė atsiskaitymo už vertybinių popierių operacijas dalis;

f) likvidumo pervedimo iš T2S SLS į T2S SLS nurodymai, likvidumo pervedimo iš T2S SLS į MM nurodymai ir likvidumo pervedimo iš MM į T2S SLS nurodymai;

fa) momentinio mokėjimo nurodymai;

fb) mokėjimo grąžinimo nurodymai;

fc) likvidumo pervedimo iš T2S SLS į MM nurodymai ir likvidumo pervedimo iš MM į TIPS SLS nurodymai; ir

g) bet kokios kitos TARGET2 dalyviams skirtos transakcijos eurais.

3. TARGET2 teikia realaus laiko atskirųjų atsiskaitymų paslaugą mokėjimams eurais, atsiskaitant centrinio banko pinigais per MM sąskaitas, T2S SLS ir TIPS SLS. TARGET2 yra įkurta ir veikia BTP pagrindu, per kurią mokėjimo nurodymai pateikiami, apdorojami bei galiausiai gaunami tokiu pačiu techniniu būdu. Kalbant apie technines T2S SLS operacijas, TARGET2 yra techniškai sukurta ir funkcionuoja T2S platformos pagrindu. Kalbant apie technines TIPS SLS operacijas, TARGET2 yra techniškai sukurta ir funkcionuoja TIPS platformos pagrindu.

4. [Įterpti CB pavadinimą] yra paslaugų pagal šias Taisykles teikėjas. BTP teikiančių NCB veikimas ir neveikimas laikomi [įterpti CB pavadinimą] veikimu ir neveikimu, už kuriuos jis prisiima atsakomybę pagal toliau pateiktą 31 straipsnį. Dalyvavimas, remiantis šiomis Taisyklėmis, nesukuria sutartinių santykių tarp MM sąskaitos turėtojų ir BTP teikiančių NCB, kai bet kuris iš jų veikia kaip BTP teikiantys NCB. Nurodymai, pranešimai arba informacija, kuriuos MM sąskaitos turėtojas gauna iš BTP arba siunčia į ją dėl paslaugų, teikiamų pagal šias Taisykles, laikomi gautais iš [įterpti CB pavadinimą] arba nusiųstais į jį.

5. TARGET2 teisiškai yra sudaryta kaip mokėjimo sistemų darinys, susidedantis iš visų TARGET2 komponento sistemų, kurios pagal Direktyvą 98/26/EB įgyvendinančius nacionalinės teisės aktus yra laikomos „sistemomis“. TARGET2-[įterpti CB/šalies nuorodą] yra laikoma „sistema“ pagal [įterpti atitinkamą teisinę nuostatą, įgyvendinančią Direktyvą 98/26/EB].

6. Dalyvavimas TARGET2 vyksta dalyvaujant TARGET2 komponento sistemoje. Šios taisyklės apibrėžia TARGET2-[įterpti CB/šalies nuorodą] MM sąskaitos turėtojų ir [įterpti CB pavadinimą] abipuses teises ir pareigas. Mokėjimo nurodymų apdorojimo taisyklės pagal šias Taisykles (IV antraštinė dalis ir I priedėlis) taikomos visiems bet kurio MM sąskaitos turėtojo pateiktiems mokėjimo nurodymams arba gautiems mokėjimams.

▼B







II

ANTRAŠTINĖ DALIS

DALYVAVIMAS

4 straipsnis

Prisijungimo kriterijai

1. Šie subjektai turi teisę tiesiogiai dalyvauti TARGET2-[įterpti CB/šalies nuorodą]:

▼M6

a) sąjungoje arba EEE įsteigtos kredito įstaigos, įskaitant, kai jos veikia per Sąjungoje arba EEE įsteigtą filialą;

b) ne EEE įsteigtos kredito įstaigos, jeigu jos veikia per Sąjungoje arba EEE įsteigtą filialą;

▼B

c) valstybių narių NCB ir ECB,

jei a ir b punktuose nurodytiems subjektams netaikomos Europos Sąjungos Tarybos arba valstybių narių pagal Sutarties dėl Europos Sąjungos veikimo 65 straipsnio 1 dalies b punktą, 75 straipsnį arba 215 straipsnį priimtos ribojančios priemonės, kurių įgyvendinimas prieš tai pranešus ECB [įterpti CB/šalies nuorodą] nuomone yra nesuderinamas su sklandžiu TARGET2 veikimu.

2. [Įterpti CB pavadinimą] gali, savo nuožiūra, tiesioginiais dalyviais pripažinti šiuos subjektus:

▼M7

a) valstybių narių centrinės ar regioninės valdžios iždo departamentus;

▼B

b) valstybių narių valstybinio sektoriaus subjektus, turinčius teisę tvarkyti klientų sąskaitas;

▼M7

c) i) Sąjungoje arba EEE įsteigtos investicinės įmonės, įskaitant, kai jos veikia per Sąjungoje arba EEE įsteigtą filialą, ir ii) ne EEE įsteigtos investicinės įmonės, jeigu jos veikia per Sąjungoje arba EEE įsteigtą filialą;

▼M6

d) išorines sistemas valdančius ir kaip šių sistemų valdytojai veikiančius subjektus; ir

▼B

e) kredito įstaigas ar bet kuriuos a–d punktuose išvardytus subjektus, jei abiem atvejais jie yra įsteigti šalyje, su kuria Sąjunga yra sudariusi monetarinį susitarimą, leidžiantį bet kuriam tokiam subjektui dalyvauti Sąjungos mokėjimo sistemose pagal monetariniame susitarime nustatytas sąlygas, jei šalyje taikomas atitinkamas teisinis režimas prilygsta atitinkamiems Sąjungos teisės aktams.

3. Elektroninių pinigų įstaigos, kaip apibrėžta [įterpti nacionalinės teisės nuostatas, įgyvendinančias 2009 m. rugsėjo 16 d. Europos Parlamento ir Tarybos direktyvos 2009/110/EB dėl elektroninių pinigų įstaigų steigimosi, veiklos ir riziką ribojančios priežiūros, iš dalies keičiančios Direktyvas 2005/60/EB ir 2006/48/EB ir panaikinančios Direktyvą 2000/46/EB ( 14 ) 2 straipsnio 1 dalį], neturi teisės dalyvauti TARGET2-[įterpti CB/šalies nuorodą].

5 straipsnis

Tiesioginiai dalyviai

1. Tiesioginiai TARGET2-[įterpti CB/šalies nuorodą] dalyviai laikosi 8 straipsnio 1 ir 2 dalyse nustatytų reikalavimų. Jie [įterpti CB pavadinimą] turi bent vieną MM sąskaitą.

2. ►M3 MM sąskaitos turėtojai ◄ gali nustatyti adresuojamojo BIC turėtojus neatsižvelgdami į jų įsteigimo vietą.

▼M6

3. MM sąskaitos turėtojai subjektus gali laikyti netiesioginiais dalyviais MM, jei jie atitinka 6 straipsnyje nustatytas sąlygas.

▼B

4. Daugiaadresė prieiga per filialus gali būti teikiama taip:

a) kredito įstaiga, kaip apibrėžta 4 straipsnio 1 dalies a arba b punkte, priimta ►M3 MM sąskaitos turėtoju ◄ , gali suteikti prieigą prie savo MM sąskaitos vienam arba daugiau savo filialų, įsteigtų ►M6 Sąjungoje arba EEE ◄ , kad mokėjimo nurodymai būtų pateikiami ir (arba) mokėjimai gaunami tiesiogiai, jei [įterpti CB pavadinimą] buvo tinkamai informuotas;

b) jei kredito įstaigos filialas tampa ►M3 MM sąskaitos turėtoju ◄ , kiti to paties juridinio asmens filialai ir (arba) jo pagrindinė buveinė, jei jie yra įsteigti ►M6 Sąjungoje arba EEE ◄ , gali naudotis filialo MM sąskaita šiuo tikslu, jei jis tinkamai informavo [įterpti CB pavadinimą].

6 straipsnis

Netiesioginiai dalyviai

1. Kiekviena ►M6 Sąjungoje arba EEE ◄ įsteigta kredito įstaiga gali sudaryti sutartį su vienu ►M3 MM sąskaitos turėtoju ◄ , kuris yra kredito įstaiga, kaip apibrėžta 4 straipsnio 1 dalies a arba b punkte, arba CB, kad galėtų pateikti mokėjimo nurodymus ir (arba) gautų mokėjimus, ir kad juos apmokėtų per to ►M3 MM sąskaitos turėtojo ◄ MM sąskaitą. TARGET2-[įterpti CB/šalies nuorodą] pripažįsta netiesioginius dalyvius užregistruodama tokį netiesioginį dalyvavimą TARGET2 kataloge, kuris yra aprašytas 9 straipsnyje.

2. Kai ►M3 MM sąskaitos turėtojas ◄ , kuris yra kredito įstaiga, kaip apibrėžta 4 straipsnio 1 dalies a arba b punkte, ir netiesioginis dalyvis priklauso tai pačiai grupei, ►M3 MM sąskaitos turėtojas ◄ gali specialiai įgaliodamas netiesioginiam dalyviui suteikti teisę naudoti savo MM sąskaitą tiesiogiai pateikti mokėjimo nurodymams ir (arba) gauti mokėjimams per su grupe susietą daugiaadresę prieigą.

7 straipsnis

►M3 MM sąskaitos turėtojo ◄ atsakomybė

1. Siekiant išvengti neaiškumų, laikoma, kad ►M3 MM sąskaitos turėtojas ◄ pats pateikė arba gavo netiesioginių dalyvių, kaip apibrėžta 6 straipsnyje, ir filialų, turinčių tokią teisę pagal 5 straipsnio 4 dalį, pateiktus mokėjimo nurodymus arba gautus mokėjimus.

2. ►M3 MM sąskaitos turėtojas ◄ yra susaistytas tokių mokėjimo nurodymų, neatsižvelgiant į to ►M3 MM sąskaitos turėtojo ◄ ir bet kurio 1 dalyje nurodyto subjekto sutartinių ar kitokių susitarimų turinį ar bet kokį neatitikimą jiems.

▼M6

3. MM sąskaitos turėtojui, sutikusiam, kad jo MM sąskaita būtų pripažinta pagrindine MM sąskaita, yra privalomos visos sąskaitos, susijusios su kiekvienos T2S SLS, susietos su ta MM sąskaita, atidarymu ir tvarkymu, kaip nustatyta šio priedo VI priedėlyje, neatsižvelgiant į to MM sąskaitos turėtojo ir T2S SLS turėtojo sutarčių ar kitokių susitarimų turinį ar bet kokį jų nevykdymą.

▼M3

4. Pagrindinės MM sąskaitos turėtojui yra privalomos visos sąskaitos, susijusios su kiekvienos ►M6 T2S SLS ◄ , su kuria yra susieta MM sąskaita, susiejimu, kaip nustatyta šio priedo VI priedėlyje;

▼M4

5. MM sąskaitos turėtojui, turinčiam ir ►M6 T2S SLS ◄ , naudojamą automatiniam įkeitimui, taikomos IIIa priedo 9 dalies d punkte nurodytos baudos.

▼M6

6. MM sąskaitos turėtojui, sutikusiam, kad jo MM sąskaita būtų pripažinta pagrindine MM sąskaita, yra privalomos visos sąskaitos, susijusios su kiekvienos TIPS SLS, susietos su ta MM sąskaita, atidarymu ir tvarkymu, kaip nustatyta šio priedo VI priedėlyje, neatsižvelgiant į to MM sąskaitos turėtojo ir TIPS SLS turėtojo sutarčių ar kitokių susitarimų turinį ar bet kokį jų nevykdymą. Susieta MM sąskaita gali būti daugiausiai susieta su 10 TIPS SLS.

7. Susietos MM sąskaitos turėtojas apžvelgia TIPS SLS, susietose su ta MM sąskaita, esančias lėšas ir užtikrina, kad TIPS SLS turėtojai žino apie savo atsakomybę valdyti tą likvidumą.

▼B

8 straipsnis

Prašymo pateikimo procedūra

1. Siekdami prisijungti prie TARGET2-[įterpti CB/šalies nuorodą], besikreipiantys dalyviai turi:

a) atitikti šiuos techninius reikalavimus:

i) įrengti, valdyti, eksploatuoti ir stebėti IT infrastruktūrą, reikalingą prisijungti prie ►M6 BTP ◄ ir teikti jai mokėjimo nurodymus, bei užtikrinti jos saugumą. Tam atlikti besikreipiantys dalyviai gali pasitelkti trečiąsias šalis, bet patys išlieka atsakingi. Taip pat besikreipiantys dalyviai sudaro susitarimą su ►M3 TARGET2 tinklo paslaugų teikėju ◄ , kad gautų reikiamas ryšio paslaugas ir prieigą, pagal I priedėlyje pateiktas technines specifikacijas; ir

ii) atlikti [įterpti CB pavadinimą] pateiktus testus; ir

b) atitikti šiuos teisinius reikalavimus:

i) pateikti nuomonę dėl gebėjimų III priedėlyje pateikta forma, jei [įterpti CB pavadinimą] dar negavo tokioje nuomonėje dėl gebėjimų pateiktinos informacijos ir pareiškimų kitomis aplinkybėmis; ir

▼M7

ii) pateikti nuomonę dėl šalies III priedėlyje pateikta forma – teikia 4 straipsnio 1 dalies b punkte ir 4 straipsnio 2 dalies c punkto ii papunktyje nurodyti subjektai, jei [įterpti CB pavadinimą] dar negavo tokioje nuomonėje dėl šalies pateiktinos informacijos ir pareiškimų kitomis aplinkybėmis.

▼B

2. Pareiškėjai kreipiasi raštu į [įterpti CB pavadinimą] pridėdami bent šiuos dokumentus (informaciją):

a) užpildytas [įterpti CB pavadinimą] pateiktas pastovių duomenų rinkimo formas;

b) nuomonę dėl gebėjimų, jei [įterpti CB pavadinimą] reikalauja; ir

c) nuomonę dėl šalies, jei [įterpti CB pavadinimą] reikalauja.

3. [Įterpti CB pavadinimą] taip pat gali paprašyti bet kokios papildomos informacijos, kurią laiko būtina priimti sprendimui dėl prašymo dalyvauti.

4. [Įterpti CB pavadinimą] atmeta prašymą dalyvauti, jei:

a) netenkinami 4 straipsnyje nurodyti prisijungimo kriterijai;

b) netenkinami vienas ar keli 1 dalyje numatyti dalyvavimo kriterijai; ir (arba)

c) [įterpti CB pavadinimą] vertinimu, toks dalyvavimas keltų grėsmę bendram TARGET2-[įterpti CB/šalies nuorodą] ar bet kurios kitos TARGET2 komponento sistemos stabilumui, patikimumui ir saugumui arba kliudytų [įterpti CB pavadinimą] atlikti savo uždavinius, kaip apibrėžta [nurodyti atitinkamą nacionalinės teisės aktą] bei Europos centrinių bankų sistemos ir Europos Centrinio Banko statute, arba, atsargumo sumetimais, laikomas keliančiu riziką.

5. [Įterpti CB pavadinimą] per vieną mėnesį nuo dienos, kai [įterpti CB pavadinimą] gavo prašymą dalyvauti, pareiškėjui raštu praneša savo sprendimą dėl prašymo dalyvauti. Jei [įterpti CB pavadinimą], remdamasis 3 dalimi, prašo papildomos informacijos, [įterpti CB pavadinimą] savo sprendimą praneša per mėnesį nuo dienos, kai jis šią informaciją gavo iš pareiškėjo. Bet koks neigiamas sprendimas yra pagrindžiamas.

9 straipsnis

TARGET2 katalogas

1. TARGET2 katalogas yra BIC duomenų bazė, naudojama nukreipti mokėjimo nurodymus, pateikiamus:

a) ►M3 MM sąskaitos turėtojams ◄ ir jų filialams, naudojantiems daugiaadresę prieigą;

b) TARGET2 netiesioginiams dalyviams, įskaitant naudojančius daugiaadresę prieigą, ir

c) TARGET2 adresuojamojo BIC turėtojams.

Jis atnaujinamas kas savaitę.

2. Jei ►M3 MM sąskaitos turėtojas ◄ nereikalauja kitaip, jo BIC skelbiami TARGET2 kataloge.

3. ►M3 MM sąskaitos turėtojai ◄ TARGET2 katalogą gali platinti tik savo filialams ir subjektams, naudojantiems daugiaadresę prieigą.

4. Subjektai, nurodyti 1 dalies b ir c punktuose, savo BIC naudoja sąryšiui tik su vienu ►M3 MM sąskaitos turėtoju ◄ .

5. ►M3 MM sąskaitos turėtojai ◄ pripažįsta, kad [įterpti CB pavadinimą] ir kiti CB gali skelbti ►M3 MM sąskaitos turėtojų ◄ pavadinimus ir BIC. Be to, gali būti skelbiami ►M3 MM sąskaitos turėtojų ◄ registruotų netiesioginių dalyvių pavadinimai ir BIC; ►M3 MM sąskaitos turėtojai ◄ užtikrina, kad netiesioginiai dalyviai būtų davę sutikimą tai skelbti.







III

ANTRAŠTINĖ DALIS

ŠALIŲ PAREIGOS

10 straipsnis

[Įterpti CB pavadinimą] ir dalyvių pareigos

1. [Įterpti CB pavadinimą] teikia IV antraštinėje dalyje numatytas paslaugas. Jei šios Taisyklės ar teisės aktai nenumato kitaip, kad įvykdytų savo pareigas pagal šias Taisykles, [įterpti CB pavadinimą] naudoja visas pagrįstai įmanomas priemones, negarantuodamas rezultato.

2. Dalyviai [įterpti CB pavadinimą] moka VI priedėlyje nustatytus užmokesčius.

3. Dalyviai užtikrina, kad jie yra prisijungę prie TARGET2-[įterpti CB/šalies nuorodą] darbo dienomis pagal V priedėlyje pateiktą veikimo tvarkaraštį.

4. Dalyvis [įterpti CB pavadinimą] pareiškia ir užtikrina, kad jo pareigų pagal šias Taisykles vykdymas nepažeidžia jokio jam taikomo įstatymo, reglamento ar poįstatyminio teisės akto ar kito jį įpareigojančio susitarimo.

11 straipsnis

Bendradarbiavimas ir apsikeitimas informacija

1. Vykdydami pareigas ir naudodamiesi teisėmis pagal šias Taisykles, [įterpti CB pavadinimą] ir dalyviai glaudžiai bendradarbiauja, kad užtikrintų TARGET2-[įterpti CB/šalies nuorodą] stabilumą, patikimumą ir saugumą. Jie vienas kitam teikia visą informaciją ar dokumentus, susijusius su jų atitinkamų pareigų vykdymu ir su naudojimusi atitinkamomis teisėmis pagal šias Taisykles, nepažeisdami banko paslapties įsipareigojimų.

2. [Įterpti CB pavadinimą] įkuria ir palaiko sistemos pagalbos tarnybą, skirtą padėti dalyviams kilus su sistemos veikimu susijusiems sunkumams.

3. ►M6 Atnaujinta informacija apie BTP veikimo būseną prieinama TARGET2 informacinėje sistemoje (T2IS) ECB interneto svetainėje. ◄ T2IS gali būti naudojama norint gauti informaciją dėl bet kurio įvykio, įtakojančio normalų TARGET2 veikimą.

4. [Įterpti CB pavadinimą] dalyviams pranešimus gali perduoti transliuodamas per IKM ar bet kuriomis kitomis ryšio priemonėmis.

▼M6

4a. Susietos MM sąskaitos turėtojas turi laiku informuoti savo TIPS SLS turėtojus apie bet kurį atitinkamą IKM transliacinį pranešimą, įskaitant susijusius su bet kurio TIPS SLS turėtojo dalyvavimo TARGET2-[įterpti CB/šalies nuorodą] sustabdymu ar nutraukimu.

▼B

5. Dalyviai yra atsakingi už esamų pastovių duomenų rinkimo formų atnaujinimą laiku ir už naujų pastovių duomenų rinkimo formų pateikimą [įterpti CB pavadinimą]. Dalyviai yra atsakingi už su jais susijusios informacijos, kurią [įterpti CB pavadinimą] įveda į TARGET2-[įterpti CB/šalies nuorodą], tikslumo patikrinimą.

6. [Įterpti CB pavadinimą] laikomas turinčiu teisę perduoti BTP teikiantiems NCB visą su dalyviais susijusią informaciją, kuri BTP teikiantiems NCB gali būti reikalinga jiems atliekant paslaugų administratorių funkciją pagal su ►M3 TARGET2 tinklo paslaugų teikėju ◄ sudarytą sutartį.

7. Dalyviai informuoja [įterpti CB pavadinimą] apie visus pasikeitimus dėl jų teisinių gebėjimų ir atitinkamų teisės aktų pakeitimus, darančius įtaką klausimams, išdėstytiems su jais susijusioje nuomonėje dėl šalies.

8. Dalyviai informuoja [įterpti CB pavadinimą] apie:

a) bet kokį naują netiesioginį dalyvį, adresuojamojo BIC turėtoją ar naudojantį daugiaadresę prieigą subjektą, kurį jie įregistruoja; ir

b) bet kokius pasikeitimus dėl a punkte išvardytų subjektų.

▼M7

9. Dalyviai nedelsdami informuoja [įterpti CB pavadinimą] apie su jais susijusį įsipareigojimų nevykdymą arba jeigu jiems taikomos krizių prevencijos priemonės ar krizių valdymo priemonės, kaip numatyta Europos Parlamento ir Tarybos direktyvoje 2014/59/ES ( 15 ) arba bet kuriuose lygiaverčiuose taikytinuose teisės aktuose.

▼B







IV

ANTRAŠTINĖ DALIS

MM SĄSKAITŲ TVARKYMAS IR MOKĖJIMO NURODYMŲ APDOROJIMAS

12 straipsnis

MM sąskaitų atidarymas ir tvarkymas

1. [Įterpti CB pavadinimą] kiekvienam dalyviui atidaro ir tvarko bent vieną MM sąskaitą. Kaip atsiskaitymų bankas veikiančiam dalyviui paprašius, [įterpti CB pavadinimą] atidaro vieną ar daugiau subsąskaitų TARGET2-[įterpti CB/šalies nuorodą], naudotinų lėšoms paskirti.

2. [Įterpti, jei taikoma: MM sąskaitose neleidžiama turėti neigiamo balanso.]

3. [Įterpti, jei taikoma: Darbo dienos pradžioje ir pabaigoje MM sąskaitų balansai yra lygūs nuliui. Laikoma, kad darbo dienos pabaigoje dalyvis nurodė [įterpti CB pavadinimą] pervesti bet kokį likutį į dalyvio nurodytą sąskaitą.]

4. [Įterpti, jei taikoma: Kitos darbo dienos pradžioje toks likutis pervedamas atgal į dalyvio MM sąskaitą.]

▼M2

5. Už MM sąskaitas ir jų subsąskaitas atlyginama taikant 0 % palūkanų normą arba palūkanų normą už naudojimąsi indėlių galimybe, taikant tą dydį, kuris yra mažesnis, išskyrus atvejus, kai jos naudojamos privalomosioms atsargoms laikyti. Tokiu atveju atlyginimo už laikomas privalomąsias atsargas apskaičiavimą ir mokėjimą reglamentuoja 1998 m. lapkričio 23 d. Tarybos reglamentas (EB) Nr. 2531/98 dėl Europos Centrinio Banko privalomųjų atsargų reikalavimo taikymo ( 16 ) ir 2003 m. rugsėjo 12 d. Europos Centrinio Banko reglamentas (EB) Nr. 1745/2003 dėl privalomųjų atsargų reikalavimo taikymo (ECB/2003/9) ( 17 ).

▼B

6. MM sąskaita gali būti naudojama ne tik apmokėti mokėjimo nurodymus mokėjimų modulyje, bet ir apmokėti mokėjimo nurodymus į namų sąskaitas ir iš jų pagal [įterpti CB pavadinimą] nustatytas taisykles.

7. Norėdami gauti informaciją apie savo likvidumo poziciją, dalyviai naudoja IKM. [Įterpti CB pavadinimą] kasdien teikia sąskaitų ataskaitą tokią paslaugą užsisakiusiems dalyviams.

13 straipsnis

Mokėjimo nurodymų rūšys

▼M3

TARGET2 mokėjimo nurodymais yra laikomi:

a) kredito pervedimo nurodymai;

b) tiesioginio debeto nurodymai, vykdomi pagal tiesioginio debeto įgaliojimą;

▼M6

c) likvidumo pervedimo nurodymai;

d) likvidumo pervedimo iš MM į T2S SLS nurodymai; ir

▼M6

e) likvidumo pervedimo iš MM į TIPS SLS nurodymai.

▼B

14 straipsnis

Mokėjimo nurodymų priėmimas ir atmetimas

1. Dalyvių pateikti mokėjimo nurodymai yra laikomi [įterpti CB pavadinimą] priimtais, jei:

a) mokėjimo pranešimas atitinka ►M3 TARGET2 tinklo paslaugų teikėjo ◄ nustatytas taisykles;

b) mokėjimo pranešimas atitinka TARGET2-[įterpti CB/šalies nuorodą] formatavimo taisykles ir sąlygas bei yra patikrintas dėl I priedėlyje apibrėžto dvigubo įrašo; ir

c) tais atvejais, kai mokėtojo arba gavėjo dalyvavimas sustabdytas, iš sustabdyto dalyvio CB yra gautas aiškus sutikimas.

2. [Įterpti CB pavadinimą] nedelsdamas atmeta mokėjimo nurodymą, kuris neatitinka 1 dalyje nustatytų sąlygų. [Įterpti CB pavadinimą] informuoja dalyvį apie kiekvieną mokėjimo nurodymo atmetimą, kaip nurodyta I priedėlyje.

▼M6

3. BTP prideda savo laiko žymą (timestamp) mokėjimo nurodymams apdoroti pagal jų gavimo seką.

▼B

15 straipsnis

Prioriteto taisyklės

1. Nurodantieji dalyviai kiekvieną mokėjimo nurodymą pažymi kaip vieną iš šių:

a) paprastą mokėjimo nurodymą (2 prioriteto klasė);

b) skubų mokėjimo nurodymą (1 prioriteto klasė); arba

c) labai skubų mokėjimo nurodymą (0 prioriteto klasė).

Jei mokėjimo nurodyme prioritetas nenurodytas, jis laikomas paprastu mokėjimo nurodymu.

▼M6

2. Mokėjimo nurodymus kaip labai skubius gali pažymėti tik:

a) CBs; ir

b) dalyviai, atlikdami mokėjimus į CLS Bank International bei iš jo, išskyrus mokėjimus, susijusius su CLS PSŠ ir CLS Now services paslauga, ir likvidumo pervedimus atsiskaityti išorinėse sistemose, naudojant ISS.

Visi išorinės sistemos per ISS pateikti mokėjimo nurodymai, kuriais debetuojamos arba kredituojamos dalyvių MM sąskaitos, ir visi pateikti likvidumo pervedimo iš MM į T2S SLS nurodymai bei likvidumo pervedimo iš MM į TIPS SLS nurodymai laikomi labai skubiais mokėjimo nurodymais.

▼B

3. Per IKM inicijuoti likvidumo pervedimo nurodymai yra skubūs mokėjimo nurodymai.

4. Mokėtojas per IKM gali pakeisti skubių ir paprastų mokėjimo nurodymų prioritetą, kuris taikomas nedelsiant. Negalima pakeisti labai skubaus mokėjimo nurodymo prioriteto.

16 straipsnis

Lėšų limitai

1. Dalyvis gali apriboti naudotinų lėšų naudojimą mokėjimo nurodymams kitiems TARGET2 dalyviams, išskyrus centrinius bankus, nustatydamas dvišalius arba daugiašalius limitus. Tokie limitai gali būti nustatyti tik paprastiems mokėjimo nurodymams.

2. Limitus gali nustatyti tik visa JL grupė arba jie gali būti nustatomi tik visai JL grupei. Limitai nenustatomi atskirai JL grupės nario MM sąskaitai, o JL grupės dalyviai taip pat negali nustatyti limitų vienas kitam.

3. Nustatydamas dvišalį limitą, dalyvis nurodo [įterpti CB pavadinimą], kad priimtas mokėjimo nurodymas nebūtų apmokamas, jei iš jo pateiktų paprastų mokėjimo nurodymų į kito TARGET2 dalyvio MM sąskaitą sumos atėmus visų gautinų iš to TARGET2 dalyvio MM sąskaitos skubių ir paprastų mokėjimų sumą, skirtumas viršytų šį dvišalį limitą.

4. Dalyvis gali nustatyti daugiašalį limitą kiekvieniems santykiams, kuriems netaikytinas dvišalis limitas. Daugiašalis limitas gali būti nustatytas tik tada, kai dalyvis yra nustatęs bent vieną dvišalį limitą. Jei dalyvis nustato daugiašalį limitą, jis nurodo [įterpti CB pavadinimą], kad priimtas mokėjimo nurodymas nebūtų apmokamas, jei iš jo pateiktų paprastų mokėjimo nurodymų į visas TARGET2 dalyvių MM sąskaitas, kurioms nėra nustatytas dvišalis limitas, sumos atėmus visų gautinų iš tokių MM sąskaitų skubių ir paprastų mokėjimų sumą, skirtumas viršytų šį daugiašalį limitą.

5. Mažiausia limito suma yra 1 milijonas eurų. Jei dvišalio arba daugiašalio limito suma yra lygi nuliui, laikoma, kad limitas nenustatytas. Limitai nuo nulio iki 1 milijono eurų negalimi.

6. Limitai gali būti pakeisti per IKM realiu laiku taikant tuoj pat arba nuo kitos darbo dienos. Jei limitas pakeičiamas į nulį, jo negalima vėl pakeisti tą pačią darbo dieną. Naujo dvišalio arba daugiašalio limito nustatymas taikomas tik nuo kitos darbo dienos.

17 straipsnis

Lėšų rezervavimo galimybės

1. Dalyviai per IKM gali rezervuoti lėšas labai skubiems arba skubiems mokėjimo nurodymams.

2. JL grupės valdytojas gali rezervuoti lėšas tik visai JL grupei. Lėšos nerezervuojamos atskiroms sąskaitoms JL grupėje.

3. Dalyvis, prašydamas rezervuoti tam tikrą lėšų sumą labai skubiems mokėjimo nurodymams, nurodo [įterpti CB pavadinimą] skubius ir paprastus nurodymus apmokėti tik jei yra naudotinų lėšų atėmus rezervuotą sumą labai skubiems mokėjimo nurodymams.

4. Dalyvis, prašydamas rezervuoti tam tikrą lėšų sumą skubiems mokėjimo nurodymams, nurodo [įterpti CB pavadinimą] paprastus mokėjimo nurodymus apmokėti tik jei yra naudotinų lėšų atėmus rezervuotą sumą skubiems ir labai skubiems mokėjimo nurodymams.

5. [Įterpti CB pavadinimą], gavęs prašymą rezervuoti lėšas, patikrina, ar tam pakanka lėšų dalyvio MM sąskaitoje. Jei taip nėra, rezervuojamos tik MM sąskaitos naudotinos lėšos. Likusi nerezervuota prašomų rezervuoti lėšų dalis rezervuojama, jei atsiranda papildomų lėšų.

6. Rezervuotų lėšų suma gali būti keičiama. Dalyviai gali pateikti prašymą per IKM rezervuoti naujas sumas taikant tuoj pat arba nuo kitos darbo dienos.

17a straipsnis

Periodiniai nurodymai rezervuoti ir paskirti lėšas

1. Dalyviai per IKM gali iš anksto nustatyti, kiek lėšų rezervuojama labai skubiems arba skubiems mokėjimų nurodymams. Toks periodinis nurodymas arba tokio nurodymo pakeitimas įsigalioja kitą darbo dieną.

2. Dalyviai per IKM gali iš anksto nustatyti, kiek lėšų atidedama išorinės sistemos atsiskaitymams. Toks periodinis nurodymas arba tokio nurodymo pakeitimas įsigalioja kitą darbo dieną. Laikoma, kad dalyviai nurodė [įterpti CB pavadinimą] paskirti lėšas jų vardu, jei to prašo atitinkama išorinė sistema.

18 straipsnis

Iš anksto nustatyti apmokėjimo laikai

1. Nurodantieji dalyviai gali iš anksto nustatyti mokėjimo nurodymų apmokėjimo laiką darbo dienos metu, naudodami anksčiausio debeto laiko indikatorių arba vėliausio debeto laiko indikatorių.

2. Kai naudojamas anksčiausio debeto laiko indikatorius, priimtas mokėjimo nurodymas saugomas ir tik nurodytu laiku pradedama jo vykdymo fazė.

3. Kai naudojamas vėliausio debeto laiko indikatorius, priimtas mokėjimo nurodymas grąžinamas kaip neapmokėtas, jei jis negali būti apmokėtas iki nurodyto debeto laiko. Likus 15 minučių iki nustatyto debeto laiko, nurodančiajam dalyviui per IKM išsiunčiamas automatinis pranešimas. Nurodantysis dalyvis taip pat gali naudoti vėliausio debeto laiko indikatorių tik kaip įspėjimo indikatorių. Tokiais atvejais šis mokėjimo nurodymas nėra grąžinamas.

4. Nurodantieji dalyviai gali pakeisti anksčiausio debeto laiko indikatorių ir vėliausio debeto laiko indikatorių per IKM.

5. Išsamesnė techninė